4. การประกอบธุรกิจแต่ละประเภทบริการ

4.1 ลักษณะการให้บริการ

บริษัทหลักทรัพย์ กิมเอ็ง (ประเทศไทย) จำกัด (มหาชน) (“บริษัทฯ”)
เป็นสมาชิกตลาดหลักทรัพย์แห่งประเทศไทย หมายเลข 42
โดยได้รับใบอนุญาตประกอบธุรกิจหลักทรัพย์ 4 ประเภท ได้แก่ นายหน้าซื้อขายหลักทรัพย์
การค้าหลักทรัพย์ ที่ปรึกษาการลงทุน และการจัดจำหน่ายหลักทรัพย์
นอกจากนี้บริษัทฯยังดำเนินธุรกิจอื่นๆที่เกี่ยวข้องสนับสนุนธุรกิจหลักทรัพย์ ได้แก่ ธุรกิจวาณิชธนกิจ
(ที่ปรึกษาทางการเงิน) ธุรกิจด้านตราสารหนี้ การเป็นนายทะเบียนหลักทรัพย์ และ
ธุรกิจการขอยืมและให้ยืมหลักทรัพย์ นอกจากนี้ ในวันที่ 17 สิงหาคม 2548
บริษัทฯได้รับใบอนุญาตจากกระทรวงการคลังให้ประกอบธุรกิจซื้อขายสัญญาซื้อขายล่วงหน้า
ประเภทตัวแทนซื้อขายสัญญาซื้อขายล่วงหน้า (Derivatives Agent)
ตามพระราชบัญญัติสัญญาซื้อขายล่วงหน้า พ.ศ. 2546 ต่อมา
บริษัทฯได้ผ่านการคัดเลือกให้เป็นสมาชิกของ บริษัท ตลาดอนุพันธ์ (ประเทศไทย) จำกัด (มหาชน)
(Thailand Futures Exchange: TFEX) และได้ผ่านการคัดเลือกให้เป็นสมาชิกของ บริษัท
สำนักหักบัญชี (ประเทศไทย) จำกัด (Thailand Clearing House: TCH)
เพื่อประกอบธุรกรรมการเป็นตัวแทนซื้อขายสัญญาซื้อขายล่วงหน้าผ่านตลาดอนุพันธ์
ซึ่งตลาดอนุพันธ์เริ่มดำเนินการ ตั้งแต่ 28 เมษายน 2549 เป็นต้นมา

4.1.1 ธุรกิจนายหน้าซื้อขายหลักทรัพย์

การให้บริการซื้อขายหลักทรัพย์ในปัจจุบันกระทำผ่านตลาดหลักทรัพย์แห่งประเทศไทยโดยบริษัทฯเป็นสมาชิกตลาดหลักทรัพย์แห่งประเทศไทย
หมายเลข 42
โดยให้บริการเป็นนายหน้าซื้อขายหลักทรัพย์แก่ลูกค้าบุคคลรายย่อยและลูกค้าสถาบันทั้งในประเทศและต่างประเทศ
โดยในช่วงปี 2551
บริษัทฯมีสัดส่วนการให้บริการแก่ลูกค้าบุคคลรายย่อยและลูกค้าสถาบันประมาณร้อยละ 84.33
และร้อยละ 15.67 ตามลำดับ ในขณะที่ ปี 2552
บริษัทฯมีสัดส่วนการให้บริการแก่ลูกค้าบุคคลรายย่อยและลูกค้าสถาบันประมาณร้อยละ 89.81
และร้อยละ 10.19 ตามลำดับ
โดยบริษัทฯมีส่วนแบ่งการตลาดในการซื้อขายหลักทรัพย์เป็นอันดับหนึ่งตั้งแต่ปี 2545 ถึงปัจจุบัน

ตารางแสดงส่วนแบ่งการตลาดมูลค่าซื้อขายหลักทรัพย์

+---------------------------+---------+---------+---------+---------+
| มูลค่าการซื้อขายหลักทรัพย์       | 2549    | 2550    | 2551    | 2552    |
|                           |         |         |         |         |
| (หน่วย : ล้านบาท)           | (ม.ค. - | (ม.ค. - | (ม.ค. - | (ม.ค. - |
|                           | ธ.ค.)   | ธ.ค..)  | ธ.ค.)   | ธ.ค.)   |
+===========================+=========+=========+=========+=========+
| ตลาดหลักทรัพย์แห่งประเทศไทย * | 3,      | 4,      | 3,      | 4,      |
|                           | 983,676 | 271,820 | 981,230 | 428,979 |
| บริษัทฯ *                   |         |         |         |         |
|                           | 682,851 | 692,431 | 651,599 | 922,859 |
| ส่วนแบ่งทางการตลาด (%)      |         |         |         |         |
|                           | 8.57    | 8.10    | 8.18    | 10.68   |
| อันดับ                      |         |         |         |         |
|                           | 1       | 1       | 1       | 1       |
+---------------------------+---------+---------+---------+---------+
| มูลค่าการซื้อข                | 2,429   | 1,756   | 1,161   | 1,726   |
| ายหลักทรัพย์แยกตามประเภทลูกค้า |         |         |         |         |
|                           | 20,694  | 22,192  | 21,826  | 23,439  |
| -เงินลงทุนเพื่อบัญชีบริษัท        |         |         |         |         |
|                           | 504,444 | 551,003 | 541,245 | 819,147 |
| -ลูกค้ากองทุน                |         |         |         |         |
|                           | 155,283 | 117,480 | 87,366  | 78,787  |
| -ลูกค้าทั่วไป                 |         |         |         |         |
|                           |         |         |         |         |
| -   ไทย                   |         |         |         |         |
|                           |         |         |         |         |
| -   ต่างประเทศ             |         |         |         |         |
+---------------------------+---------+---------+---------+---------+
| มูลค่าการซื้อขา               | 609,970 | 652,007 | 552,960 | 704,511 |
| ยหลักทรัพย์แยกตามประเภทวงเงิน |         |         |         |         |
|                           | 72,880  | 40,423  | 98,639  | 218,588 |
| -ลูกค้าประเภท Cash Account  |         |         |         |         |
|                           |         |         |         |         |
| -ลูกค้าประเภท Credit        |         |         |         |         |
| Balance Account           |         |         |         |         |
+---------------------------+---------+---------+---------+---------+

  หมายเหตุ : * เป็นมูลค่าทั้งการซื้อและขายหลักทรัพย์ในตลาดหลักทรัพย์แห่งประเทศไทย (SET)
  และตลาดหลักทรัพย์ใหม่ (MAI)

บริการนายหน้าซื้อขายหลักทรัพย์ของบริษัทแบ่งเป็น 3 ประเภท ดังนี้

1.  บัญชีเงินสด (Cash Account) คือ การให้บริการเป็นตัวแทนหรือนายหน้าซื้อขายหลักทรัพย์
    โดยมีข้อตกลงว่าลูกค้าจะต้องชำระราคาค่าซื้อหลักทรัพย์ให้บริษัทฯทันที หรือภายใน 3
    วันทำการนับจากวันที่สั่งซื้อหลักทรัพย์ และบริษัทฯ
    จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
    นับแต่วันที่สั่งขายหลักทรัพย์ ซึ่งแบ่งออกได้เป็น 2 แบบ คือ

    -   บัญชีเงินสดปกติ (Normal Cash)
        คือบัญชีที่ได้มีการกำหนดวงเงินแก่ลูกค้าโดยพิจารณาจากข้อมูลต่างๆ เช่น หน้าที่การงาน
        รายได้ประจำ ประวัติ ฐานะและหลักฐานทางการเงิน เป็นต้น ทั้งนี้
        ลูกค้าต้องชำระค่าซื้อหลักทรัพย์ภายใน 3 วันทำการ นับจากวันที่ซื้อหลักทรัพย์
        และบริษัทฯจะส่งมอบค่าขายหลักทรัพย์ให้แก่ลูกค้าภายในวันทำการที่ 3
        นับจากวันที่ขายหลักทรัพย์ ลูกค้าสามารถขอขยายวงเงินได้
        ทั้งนี้เป็นไปตามนโยบายการพิจารณาอนุมัติวงเงินซื้อขายหลักทรัพย์ของบริษัทฯ

    -   บัญชีเงินสดแบบมีหลักประกันเต็มจำนวน (Cash Balance)
        เป็นบัญชีที่วงเงินซื้อขายหลักทรัพย์จะเปลี่ยนไปตามจำนวนเงินคงเหลือที่ลูกค้าฝากไว้กับบริษัทฯ
        หักด้วยมูลค่าซื้อขายหลักทรัพย์ที่ยังไม่ได้ชำระราคา

  สำหรับการจัดแบ่งประเภทบัญชีเงินสดข้างต้น
  บริษัทฯมีวัตถุประสงค์เพื่อให้บริการที่เหมาะสมแก่ลูกค้าแต่ละรายและสามารถนำมาใช้เป็นเครื่องมือในการบริหารความเสี่ยงได้อีกทางหนึ่งด้วย
  มีหลักเกณฑ์ในการพิจารณาสำหรับบัญชี Cash balance ดังนี้

-   ลูกค้าชาวไทยที่ต้องเดินทางไปต่างประเทศหรือต่างจังหวัดบ่อยครั้งซึ่งประสงค์จะไม่ใช้บริการ
    ATS ในการชำระราคาหลักทรัพย์ หรือ ลูกค้าที่เพิ่งมาใช้บริการกับบริษัทครั้งแรก และ
    เจ้าหน้าที่การตลาดยังไม่ค่อยมั่นใจในฐานะการเงินของลูกค้า

-   กรณีลูกค้าชาวต่างชาติที่ไม่มีถิ่นฐานที่อยู่ในประเทศไทย

-   กรณีลูกค้าที่ต้องการซื้อหุ้น Turnover list ที่กำหนดโดยตลาดหลักทรัพย์ หรือ บริษัทฯ

2.  บัญชีเครดิตบาลานซ์ (Credit Balance Account) คือ
    การให้บริการกู้ยืมเงินเพื่อซื้อหลักทรัพย์ที่พิจารณาสถานะของลูกค้าในลักษณะเป็น Portfolio
    โดยกำหนดให้ลูกค้านำเงินสดหรือหลักประกันอื่นๆ มาวางเป็นประกันการชำระหนี้
    โดยมีมูลค่าอย่างน้อยเท่ากับ Initial Margin ซึ่งลูกค้าจะได้รับดอกเบี้ยจากบริษัทฯ
    หากจำนวนเงินสดที่วางเป็นหลักประกันสูงกว่ายอดหนี้ (Credit Balance)
    และจะต้องจ่ายดอกเบี้ยเงินกู้ยืมหากยอดหนี้สูงเกินกว่าเงินสดที่วางเป็นหลักประกัน (Debit
    Balance)

3.  บัญชีอินเทอร์เน็ต (Internet Trading Account) คือ
    การให้บริการเป็นตัวแทนหรือนายหน้าซื้อขายหลักทรัพย์ให้กับลูกค้าผ่านระบบอินเทอร์เน็ต
    โดยลูกค้าต้องนำเงินวางกับบริษัทฯเพื่อชำระราคาค่าซื้อหลักทรัพย์ในจำนวนไม่น้อยกว่าค่าซื้อหลักทรัพย์ก่อนทำการซื้อหลักทรัพย์ในแต่ละครั้ง
    และให้ถือว่าเงินจำนวนดังกล่าวเป็นวงเงินที่ลูกค้าสามารถสั่งซื้อหลักทรัพย์ได้
    โดยบริษัทฯจะลดวงเงินลูกค้าทันทีที่ได้รับคำสั่งซื้อหลักทรัพย์
    และเพิ่มวงเงินของลูกค้าตามจำนวนค่าขายที่มีการยืนยันคำสั่งขายหลักทรัพย์แล้ว นอกจากนั้น
    สำหรับลูกค้าเดิมของบริษัทฯที่มีวงเงินในระบบ Cash Account
    อยู่แล้วและประสงค์จะซื้อขายในระบบอินเทอร์เน็ตก็สามารถกระทำได้โดยให้วงเงินรวมเป็นไปตามหลักการพิจารณาวงเงิน
    Cash Account เช่นเดิม

ทั้งนี้ บริษัทฯได้กำหนดนโยบายและวิธีการปฎิบัติงานด้านต่างๆ ไว้อย่างชัดเจน
โดยสอดคล้องกับกฎระเบียบและข้อบังคับของหน่วยงานที่เกี่ยวข้อง คือ
สำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย
ไม่ว่าจะเป็นการกำหนดให้มีการซื้อขายหลักทรัพย์ด้วยเงินสดต้องดำรงหลักประกันในบัญชีไว้ตามหลักเกณฑ์
เงื่อนไขและวิธีการเกี่ยวกับการซื้อขายหลักทรัพย์ด้วยเงินสดของตลาดหลักทรัพย์โดยหลักประกันที่บริษัทฯจะรับจากลูกค้า
จะต้องเป็นเงินสด หรือหุ้น หรือใบสำคัญแสดงสิทธิที่จะซื้อหุ้นสามัญ
ซึ่งเป็นหลักทรัพย์จดทะเบียนในตลาดหลักทรัพย์เท่านั้น

  -----------------------------------------------------------------------
  นโยบายในการพิจารณาเปิดบัญชีให้แก่ลูกค้า

  -----------------------------------------------------------------------

1.  บัญชีเงินสด (Cash Account)

  บริษัทฯกำหนดวงเงินที่ขออนุมัติสูงสุดอ้างอิงได้จากข้อมูลต่างๆ เช่น รายได้ ต่อเดือน
  มูลค่าหลักทรัพย์ที่ฝากไว้กับบริษัทฯหรือเงินฝากธนาคาร
  ทั้งนี้บริษัทฯมีนโยบายที่จะไม่เปิดบัญชีให้กับบุคคลซึ่งเป็นที่รู้จักกันว่าเป็นผู้ที่อาจก่อให้เกิดความเสียหายในอนาคตต่อบริษัทฯได้

2.  Credit Balance Account

  บริษัทฯกำหนดให้มี 2 ประเภท

  2.1 Credit Balance (Margin) ปกติ
  เป็นบัญชีซึ่งลูกค้าสามารถกู้ยืมเงินจากบริษัทฯเพื่อซื้อขายหลักทรัพย์ได้
  แต่จะต้องมีการวางเงินสดบางส่วนและหลักทรัพย์เป็นประกันตามสัดส่วนที่บริษัทฯกำหนดภายใต้หลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย
  ซึ่งบริษัทฯจะเปิดบัญชีให้แก่ลูกค้าโดยพิจารณาจากสถานะทางการเงินของลูกค้าอย่างรอบคอบ
  มีการตรวจสอบข้อมูลประวัติเพื่อไม่ให้มีการใช้บุคคลอื่นแสดงตนแทนลูกค้า (Nominee) ทั้งนี้
  ผู้มีอำนาจพิจารณาอนุมัติวงเงินประเภทนี้
  ให้เป็นไปตามหลักเกณฑ์ซึ่งกำหนดโดยคณะกรรมการบริหารความเสี่ยง

  2.2 Credit Balance (วางเงินสด 100% ก่อนการซื้อ) โดยลูกค้าต้องวางเงินสดแก่บริษัทฯ
  ก่อนการซื้อ ซึ่งส่วนใหญ่ใช้สำหรับการซื้อขายประเภทใบสำคัญแสดงสิทธิ
  โดยวงเงินซึ่งลูกค้าสามารถซื้อขายได้จะเป็นไปตามยอดเงินสดคงเหลือของลูกค้าซึ่งมีอยู่กับบริษัทฯ

3.  บัญชี อินเทอร์เน็ต (Internet Account)

  การซื้อขายหลักทรัพย์ผ่านระบบอินเทอร์เน็ตเป็นช่องทางที่ลูกค้าสามารถส่งคำสั่งซื้อขายมายังบริษัทฯ
  ผ่านระบบอิเล็คทรอนิคส์ ซึ่งมีความสะดวกและรวดเร็ว
  โดยลูกค้าจะต้องทำคำขอเปิดบัญชีและสัญญาแต่งตั้งตัวแทนหรือนายหน้าเพื่อซื้อขายหลักทรัพย์ผ่านระบบอินเทอร์เน็ตแยกต่างหากจากบัญชีซื้อขายหลักทรัพย์เงินสดหรือ
  Credit Balance และลูกค้าจะต้องนำเงินสดหรือหลักทรัพย์เข้าบัญชีก่อนการซื้อขายหลักทรัพย์
  ยกเว้นลูกค้าเดิมในระบบ Cash Account ที่สามารถใช้วงเงินรวมตามหลักการพิจารณาเงิน
  Cash Account ได้

1.  เจ้าหน้าที่การตลาดผู้ดูแลลูกค้า (A/O)
    พิจารณาคุณสมบัติของลูกค้าและกำหนดวงเงินตามความเหมาะสม
    โดยวิเคราะห์จากรายละเอียดประวัติ สถานภาพ และฐานะการเงิน
    รวมทั้งจัดทำรายงานการวิเคราะห์ข้อมูลลูกค้า (Customer Analysis Report)
    และคำขออนุมัติวงเงินสินเชื่อ (Credit Application)

2.  A/O จัดให้ลูกค้าลงนามในใบคำขอเปิดบัญชี สัญญาแต่งตั้งตัวแทน/นายหน้าซื้อขายหลักทรัพย์
    และใบแสดงตัวอย่างลายมือชื่อ / ตราประทับ ให้ครบถ้วนก่อนทำการซื้อขายหลักทรัพย์
    รวมทั้งต้องจัดให้มีเอกสารประกอบการเปิดบัญชี ดังนี้

+--------------------+------------------------+-----------------------+
| บุคคลธรรมดา –       | บุคคลธรรมดา – ต่างด้าว    | นิติบุคคล –              |
| สัญชาติไทย           |                        | จดทะเบียนในไทย         |
+--------------------+------------------------+-----------------------+
| สำเนาบัตรประชาชน    | สำเนา Passport         | สำเนาห                |
|                    |                        | นังสือรับรองกระทรวงพาณิชย์ |
|                    | สำเนา Work Permit      | (ไม่เกิน 90 วัน)         |
|                    | (ถ้ามี)                  |                       |
+--------------------+------------------------+-----------------------+
| สำเนาทะเบียนบ้าน     | สำเนาทะเบียนบ้าน (ถ้ามี)   | สำเนาบัญชีรายชื่อผู้ถือหุ้น    |
+--------------------+------------------------+-----------------------+
| หนังสือมอบอำนาจ      | หนังสือมอบอำนาจ          | รายงานการประชุม        |
+--------------------+------------------------+-----------------------+
| สำเนาบัตรประชาชน,   | สำเนาบัตรประชาชน,       | สำเนาบัตรประชาชน       |
| สำเนา –ทะเบียนบ้าน   | สำเนาทะเบียนบ้าน         | สำเนาทะเบียนบ้าน        |
| (ผู้รับมอบอำนาจ)      | (ผู้รับมอบอำนาจ)          | (ของผู้มีอำนาจลงนาม)     |
+--------------------+------------------------+-----------------------+
|                    |                        | สำเนาหนังสือบริคณห์สนธิ    |
|                    |                        |                       |
|                    |                        | /หนังสือจัดตั้งบริษัท        |
+--------------------+------------------------+-----------------------+
|                    |                        | สำเนาข้อบังคับบริษัท       |
+--------------------+------------------------+-----------------------+
|                    |                        | งบการเงิน              |
+--------------------+------------------------+-----------------------+
|                    |                        | หนังสือมอบอำนาจ         |
+--------------------+------------------------+-----------------------+
|                    |                        | สำเนาบัตรประชาชน       |
|                    |                        | สำเนาทะเบียนบ้าน        |
|                    |                        | (ผู้รับมอบอำนาจ)         |
+--------------------+------------------------+-----------------------+

3.  เมื่อ A/O รวบรวมและจัดทำเอกสารครบถ้วนแล้ว จะนำเสนอต่อผู้บริหารสายงานการตลาด
    และ/หรือ กรรมการ ผู้จัดการสายงานบริหารสินเชื่อ
    และ/หรือคณะกรรมการบริหารความเสี่ยงเพื่ออนุมัติตามวงเงินที่ได้รับอำนาจ

4.  หน่วยพิธีการสินเชื่อจะทำการตรวจสอบชื่อของลูกค้ากับฐานข้อมูลลูกค้าของบริษัท (Customer
    Database)
    เพื่อยืนยันว่าลูกค้ามีคุณสมบัติเหมาะสมก่อนให้รหัสเปิดบัญชีและบันทึกลงในคอมพิวเตอร์ของบริษัทฯ

  -----------------------------------------------------------------------
  นโยบายการบริหารความเสี่ยงจากวงเงินซื้อขายหลักทรัพย์

  -----------------------------------------------------------------------

1.  แนะนำลูกค้าลงทุนในหลักทรัพย์ที่มีคุณภาพ มีพื้นฐานดี และมีสภาพคล่องในตลาด
    หลีกเลี่ยงหุ้นที่มีการเคลื่อนไหวตามข่าวลือโดยไร้เหตุผลด้านปัจจัยพื้นฐาน
    รวมทั้งแนะนำให้ลูกค้ากระจายความเสี่ยงของการลงทุน
    โดยไม่ให้กระจุกตัวอยู่ในหลักทรัพย์เดียว หรืออยู่ในหมวดอุตสาหกรรมเดียวกันมากเกินไป

2. ห้ามไม่ให้มีการนำเงินของลูกค้าที่นำมาเป็นหลักประกันไปชำระหนี้ประเภทใดๆ
ที่เกี่ยวกับหลักทรัพย์ของลูกค้ารายอื่นที่ไม่ใช่เจ้าของบัญชี

3. ควบคุมให้ลูกค้าทำการซื้อขายหลักทรัพย์ภายในวงเงินที่กำหนดไว้
หากวงเงินที่จัดไว้ไม่เพียงพอจะต้องทำการทบทวนวงเงินระหว่างกาลโดยอิงจากหลักฐานที่เหมาะสม
เพื่อขอเพิ่มวงเงินให้ลูกค้า รวมทั้งต้องติดตามทวงถามการชำระของลูกค้าเมื่อเกิดเหตุผิดนัด
การเรียกหลักประกันเพิ่มเมื่อลูกค้ามีอัตราส่วน Maintenance Margin ต่ำกว่าเกณฑ์ที่กำหนด
และการบังคับขายหลักทรัพย์

4. ติดตามและรวบรวมข้อมูลลูกค้าให้เป็นปัจจุบันอย่างสม่ำเสมอ
และมีการรายงานในกรณีที่การเปลี่ยนแปลงของ ลูกค้ามีผลกระทบต่อบริษัทฯ

5.  ตรวจสอบรายงานการซื้อขายหลักทรัพย์เป็นประจำเพื่อควบคุมการบริหารวงเงินของทุกบัญชีให้เป็นไปตามข้อกำหนดของบริษัทฯ
    รวมทั้งตรวจสอบรายการเกินวงเงินและดำเนินการแก้ไขให้ถูกต้องพร้อมทั้งมีการจัดทำรายงานสรุปให้คณะกรรมการบริหารความเสี่ยงพิจารณาในรายที่มีการซื้อขายเกินวงเงินเกิดขึ้นเป็นประจำ

6.  ทบทวนวงเงินลูกค้าเป็นประจำทุกปี (Annual Review)
    รวมทั้งการทบทวนวงเงินระหว่างกาลในกรณีที่ลูกค้าขอเพิ่ม / ลดวงเงินซื้อขายหลักทรัพย์
    หรือมีการเปลี่ยนแปลงหรือทราบข้อมูลที่มีผลกระทบต่อสถานภาพของลูกค้า

  -----------------------------------------------------------------------
  นโยบายการควบคุมการให้สินเชื่อเพื่อซื้อหลักทรัพย์

  -----------------------------------------------------------------------

1.  ควบคุมยอดเงินให้กู้ยืมเพื่อซื้อขายหลักทรัพย์ของลูกค้าต่อรายไม่ให้เกินจำนวนที่คณะกรรมการจัดการกำหนด
    และไม่เกิน 25% ของเงินกองทุนของบริษัทฯ
    และเมื่อรวมกับวงเงินประเภทอื่นแล้วไม่เกินจำนวนที่ คณะกรรมการบริหารความเสี่ยง
    และยอดรวมของลูกค้าทุกรายไม่ให้เกินจำนวนที่คณะกรรมการจัดการกำหนด และไม่เกิน 5
    เท่าของเงินกองทุนของบริษัทฯ

2.  ควบคุมและติดตามการซื้อหรือจำนำหลักทรัพย์ของลูกค้าเพื่อไม่ให้กระจุกตัวในหลักทรัพย์ใดหลักทรัพย์หนึ่งเกินเกณฑ์ที่บริษัทฯ
    กำหนด กล่าวคือไม่อนุญาตให้ซื้อและ/หรือจำนำหลักทรัพย์ใดหรือหลักทรัพย์หนึ่งเกิน 50%
    ของวงเงินกู้ที่ได้รับอนุมัติ

3.  ควบคุมความเพียงพอของหลักประกัน
    และดำเนินการเรียกหลักประกันเพิ่มหรือบังคับขายกรณีที่หลักประกันของลูกค้าต่ำกว่าเกณฑ์ที่บริษัทฯกำหนด

4.  ควบคุมและพิจารณาทบทวนรายชื่อหลักทรัพย์ที่สามารถซื้อหรือจำนำในบัญชี Margin
    รวมทั้งมีการปรับ Initial Margin
    ของหลักทรัพย์แต่ละหลักทรัพย์ให้เป็นไปตามเกณฑ์ที่บริษัทฯกำหนด
    โดยรับคำเสนอแนะจากฝ่ายวิจัยหลักทรัพย์ด้วย

  -----------------------------------------------------------------------
  อำนาจอนุมัติเกี่ยวกับธุรกรรมนายหน้าซื้อขายหลักทรัพย์

  -----------------------------------------------------------------------

บริษัทฯ ได้กำหนดอำนาจอนุมัติเกี่ยวกับธุรกรรมนายหน้าซื้อขายหลักทรัพย์ที่สำคัญ ๆ ได้แก่

1)  การเปิดบัญชีและการกำหนดวงเงิน

2)  การทบทวนวงเงิน

3)  การแก้ไขรายการซื้อขายหลักทรัพย์เนื่องจากส่งคำสั่งผิดพลาด

4)  แก้ไขบันทึกรายการเข้าบัญชีบริษัทฯ (Error Port) เนื่องจากส่งคำสั่งผิดพลาด

การเปิดบัญชีและการกำหนดวงเงิน

  ------------------------------ ------------------------------------------------------
  ขอบเขตและเงื่อนไข                ผู้มีอำนาจอนุมัติ

  วงเงินที่ไม่เกิน 3 ล้านบาท           ผู้ช่วยผู้จัดการสาขา และหัวหน้าฝ่ายสินเชื่อ หรือผู้ที่ได้รับมอบหมาย

  วงเงินที่ไม่เกิน 5 ล้านบาท           ผู้จัดการสาขา และหัวหน้าฝ่ายสินเชื่อ หรือผู้ที่ได้รับมอบหมาย

  วงเงินที่ไม่เกิน 10 ล้านบาท          ผู้จัดการสาขา หัวหน้าสายงานการตลาด และหัวหน้าฝ่ายสินเชื่อ

  วงเงินที่ไม่เกิน 20 ล้านบาท          ผู้จัดการสาขา หัวหน้าสายงานการตลาด หัวหน้าฝ่ายสินเชื่อ
                                 และคณะกรรมการบริหารความเสี่ยง 1 ท่าน

  วงเงินที่เกิน 20 ล้านบาท แต่ไม่เกิน 50 ผู้จัดการสาขา และหัวหน้าสายงานการตลาด และหัวหน้าฝ่ายสินเชื่อ
  ล้านบาท                         และกรรมการบริหารความเสี่ยงจำนวน 2 ท่าน

  วงเงินที่เกิน 50 ล้านบาท แต่ไม่เกิน    ผู้จัดการสาขา
  100 ล้านบาท                     และหัวหน้าสายงานการตลาดและคณะกรรมการบริหารความเสี่ยงทั้งคณะ

  วงเงินที่เกิน 100 ล้านบาท แต่ไม่เกิน   ผู้จัดการสาขา
  300 ล้านบาท                     และหัวหน้าสายงานการตลาดและคณะกรรมการบริหารความเสี่ยงทั้งคณะ
                                 และรับรองโดยคณะกรรมการบริษัท

  วงเงินที่เกินกว่า 300 ล้านบาท ขึ้นไป   คณะกรรมการบริษัท
  ------------------------------ ------------------------------------------------------

การทบทวนวงเงิน

+---------------+------------------------+-----------------------------+
| ประเภทบัญชี     | ขอบเขตและเงื่อนไข        | ผู้มีอำนาจอนุมัติ                 |
+---------------+------------------------+-----------------------------+
| บัญชีเงินสด      | เช่นเดียวกับการ           |                             |
|               | เปิดบัญชีและการกำหนดวงเงิน |                             |
| (Cash         | ยกเว้น บัญชี Cash balance |                             |
| Account)      | ซึ่งวงเงินเป็นไป           |                             |
|               | ตามเงินสดซึ่งลูกค้าวางไว้กับบ |                             |
|               | ริษัทฯจึงไม่มีการทบทวนวงเงิน |                             |
+---------------+------------------------+-----------------------------+
| Credit        |                        | -ไม่มี-                       |
| Balance       |                        |                             |
+---------------+------------------------+-----------------------------+
|               |                        | เช่นเดียว                     |
|               |                        | กับการเปิดบัญชีและการกำหนดวงเงิน |
+---------------+------------------------+-----------------------------+
| อินเทอร์เน็ต     | วงเงินเป็นไป             |                             |
|               | ตามเงินสดซึ่งลูกค้าวางไว้กับบ |                             |
|               | ริษัทฯจึงไม่มีการทบทวนวงเงิน |                             |
+---------------+------------------------+-----------------------------+

การแก้ไขรายการซื้อขายหลักทรัพย์เนื่องจากส่งคำสั่งผิดพลาด

เป็นการแก้ไขรายการโดยไม่ต้องรับหลักทรัพย์เข้าบัญชีบริษัทฯและไม่มีความเสียหายทางการเงินเกิดขึ้นกับบริษัทฯ

  -----------------------------------------------------------------------
  ผู้มีอำนาจอนุมัติ

  ผู้จัดการสาขา, หัวหน้าทีมการตลาด หรือผู้บังคับบัญชาสูงสุดตามสายงาน
  -----------------------------------------------------------------------

การแก้ไขรายการเข้าบัญชีบริษัท (Error Port) เนื่องจากส่งคำสั่งผิดพลาด

เป็นการแก้ไขรายการ โดยต้องรับหลักทรัพย์เข้าบัญชีบริษัทฯ
ซึ่งเจ้าหน้าที่ที่ทำรายการผิดพลาดต้องมีส่วนร่วมรับผิดชอบความเสียหายทางการเงินที่เกิดขึ้นตามนโยบายที่บริษัทกำหนด

  -----------------------------------------------------------------------
  ผู้มีอำนาจอนุมัติ

  ผู้จัดการสาขา, หัวหน้าทีมการตลาด หรือผู้บังคับบัญชาสูงสุดตามสายงาน
  -----------------------------------------------------------------------

4.1.2 ธุรกิจที่ปรึกษาทางการเงินและจัดจำหน่ายหลักทรัพย์

บริษัทฯ ประกอบธุรกิจที่ปรึกษาทางการเงินโดยมีการให้บริการแก่ลูกค้าหลากหลายรูปแบบ
โดยบริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานกำหนด
ณ วันที่ 31 ธันวาคม 2552 บริษัทฯ
มีทีมงานฝ่ายวาณิชธนกิจรับผิดชอบงานด้านที่ปรึกษาทางการเงินและจัดจำหน่ายหลักทรัพย์
จำนวนรวมทั้งสิ้น 16 คน
โดยเป็นผู้ที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้เป็นผู้ควบคุมการปฏิบัติงาน
3 คน ทั้งนี้ การให้บริการเป็นที่ปรึกษาทางการเงินในด้านต่างๆ
เพื่อความพร้อมในการเสนอบริการทางการเงินที่เหมาะสมกับลูกค้าแต่ละราย ได้แก่

-   การระดมทุนให้แก่กิจการในรูปแบบต่างๆ ได้แก่ ตราสารทุน ตราสารหนี้
    ใบสำคัญแสดงสิทธิและตราสารกึ่งหนี้กึ่งทุน เป็นต้น

-   การนำบริษัทเข้าจดทะเบียนในตลาดหลักทรัพย์

-   การเป็นที่ปรึกษาการแปรรูปรัฐวิสาหกิจ

-   การปรับโครงสร้างกิจการและการปรับโครงสร้างหนี้

-   การควบรวมกิจการ การหาผู้ร่วมทุนและพันธมิตรทางธุรกิจ
    รวมทั้งการจัดทำคำเสนอซื้อหลักทรัพย์

-   การเป็นที่ปรึกษาอิสระในการให้ความเห็นต่อผู้ถือหุ้นของกิจการต่อการทำรายการต่างๆของบริษัทมหาชนและ/หรือบริษัทจดทะเบียนตามที่สำนักงานคณะกรรมการ
    ก.ล.ต.และ/หรือตลาดหลักทรัพย์แห่งประเทศไทยกำหนด

ในด้านการจัดจำหน่ายหลักทรัพย์นั้น
บริษัทฯให้บริการการจัดจำหน่ายหลักทรัพย์แก่บริษัทผู้ออกหลักทรัพย์ที่ประสงค์จะเสนอขายหลักทรัพย์ประเภทต่างๆ
ได้แก่ หุ้นสามัญ หุ้นกู้ และใบสำคัญแสดงสิทธิ เป็นต้น

ตารางแสดงรายได้ค่าธรรมเนียมที่ปรึกษาทางการเงินและการจัดจำหน่ายหลักทรัพย์

+-----------------------+--------------+--------------+--------------+
| ค่าธรรมเนียม            | 2550         | 2551         | 2552         |
|                       |              |              |              |
| (บาท)                 | (ม.ค. –      | (ม.ค. –      | (ม.ค. –      |
|                       | ธ.ค.)        | ธ.ค.)        | ธ.ค.)        |
+-----------------------+--------------+--------------+--------------+
| -   ที่ปรึกษาทางการเงิน   | 22,244,653   | 2            | 3            |
|                       |              | 8,460,056.08 | 1,625,461.40 |
| -   จัดจำหน่ายหลักทรัพย์   | 606,800      |              |              |
|                       |              | 2,283,871.41 | 9,511,700.00 |
+-----------------------+--------------+--------------+--------------+
| รวม                   | 22,851,453   | 3            | 4            |
|                       |              | 0,743,927.49 | 1,137,161.40 |
+-----------------------+--------------+--------------+--------------+

สภาวะตลาดหลักทรัพย์ของไทยในปี 2552 ปรับตัวดีขึ้นเทียบกับปี 2551 ทั้งด้านดัชนีตลาดหลักทรัพย์
มูลค่าหลักทรัพย์ตามราคาตลาด (Market Capitalization) และมูลค่าการซื้อขายหลักทรัพย์
โดยมีปัจจัยบวกจากการฟื้นตัวของเศรษฐกิจและผลประกอบการของบริษัทจดทะเบียนที่ปรับตัวดีขึ้นจากจุดต่ำสุดในไตรมาส
4/2551 ในปี 2552 มูลค่าการซื้อขายหลักทรัพย์เฉลี่ยต่อวันปรับสูงขึ้นจากปี 2551
และมีมูลค่าสูงสุดในรอบ 5 ปี สิ้นปี 2552 ดัชนีตลาดหลักทรัพย์ของไทยปรับตัวสูงขึ้นร้อยละ 63.25
เมื่อเทียบกับสิ้นปี 2551 โดยได้รับอานิสงค์จากการฟื้นตัวของเศรษฐกิจโลกและเศรษฐกิจไทย
โดยดัชนีตลาดหลักทรัพย์ไทย (SET Index) ปิดที่ 734.54 จุด ณ สิ้นปี 2552 ขณะที่มีจุดต่ำสุดอยู่ที่
411.27 ในเดือนมีนาคม และมีจุดสูงสุดที่ 751.86 จุดในเดือนตุลาคม
การปรับตัวขึ้นของดัชนีหลักทรัพย์สะท้อนปัจจัยพื้นฐานของเศรษฐกิจโลกและเศรษฐกิจไทยที่ปรับดีขึ้น
โดยอัตราการขยายตัวของเศรษฐกิจไทยติดลบในอัตราลดลงจากร้อยละ -7.1

–4.9 และ -2.8 ในช่วงไตรมาส 1/2552 ถึงไตรมาส 3/2552 ตามลำดับ
รวมถึงผลประกอบการของบริษัทจดทะเบียนที่ปรับตัวดีขึ้นจากจุดต่ำสุดในไตรมาส 4/2551

โดยที่บรรยากาศการลงทุนในตลาดหลักทรัพย์ฯ ได้ปรับตัวดีขึ้น ตั้งแต่ช่วงหลังของไตรมาส 2
อย่างต่อเนื่อง และมีเสถียรภาพเอื้อต่อการระดมทุนในปี 2552 ดีขึ้นเมื่อเทียบกับปี 2551
โดยบริษัทเอกชนโดยการออกและเสนอขายตราสารทุน มีบริษัทจำนวน 17 แห่ง
เข้าจดทะเบียนในตลาดหลักทรัพย์ฯ
โดยมีมูลค่าการระดมทุนผ่านการเสนอขายต่อประชาชนทั่วไปรวมกันทั้งสิ้น 6,169 ล้านบาท
โดยมีบริษัทจำนวนทั้งสิ้น 6 แห่ง เข้าจดทะเบียนในตลาดหลักทรัพย์ฯ มีมูลค่าการระดมทุนทั้งสิ้น
4,852 ล้านบาท และ มีบริษัทจำนวนทั้งสิ้น 11 แห่ง เข้าจดทะเบียนในตลาดหลักทรัพย์ MAI
มีมูลค่าการระดมทุนทั้งสิ้น 1,317 ล้านบาททำให้ ณ วันที่ 31 ธันวาคม 2552
มีจำนวนบริษัทจดทะเบียนที่ซื้อขายในตลาดหลักทรัพย์ฯและตลาดหลักทรัพย์ MAI เท่ากับ 475 บริษัท
และ 60 บริษัท ตามลำดับ ในขณะที่จำนวนกองทุนรวมอสังหาริมทรัพย์ที่เจ้าจดทะเบียนในปีนี้มี 5
กองทุน มีมูลค่าระดมทุนรวม 5,439 ล้านบาท

โดยปี พ.ศ. 2550 ถึง พ.ศ. 2552 บริษัทฯได้ให้บริการที่ปรึกษาทางการเงินมากขึ้น
และร่วมจัดจำหน่ายหลักทรัพย์ ประเภทตราสารทุนแก่บริษัทต่างๆ อีกส่วนหนึ่ง
ทำให้บริษัทมีรายได้ด้านวาณิชธนกิจรวม 40.13 ล้านบาทสูงขึ้น 34% จาก 30.70
ล้านบาทในปีที่ผ่านมา ดังนี้

1.  ตราสารประเภททุน

+-------------+-----------------+-----------------------------+-------+
| บริษัท        | ลักษณะธุรกิจ /     | ขอบเขตการทำงาน              | ปี     |
|             | หมวด            |                             |       |
+=============+=================+=============================+=======+
| สยา         | จัดจำหน่ายสินค้า    | ผู้จัดจำหน่ายและรับประกันก        | 2552  |
| มโกลบอลเฮ้าส์ | วัสดุก่อสร้าง       | ารจัดจำหน่ายหุ้นสามัญให้แก่ประชาชน |       |
|             | วัสดุตกแต่งเครื่องมือ |                             |       |
|             | อุปกรณ์           |                             |       |
+-------------+-----------------+-----------------------------+-------+
| เสนา        | ธุรกิจ            | ที่ปรึกษาทางการเงินและผ         | 2552  |
| ดีเวลลอปเม้นท์ | พัฒนาอสังหาริมทรัพย์ | ู้จัดการการจัดจำหน่ายและรับประกันก |       |
|             |                 | ารจัดจำหน่ายหุ้นสามัญให้แก่ประชาชน |       |
+-------------+-----------------+-----------------------------+-------+
| โตโย-ไทย    | บริการด้านก       | ผู้จัดจำหน่ายและรับประกันก        | 2552  |
|             | ารออกแบบวิศวกรรม | ารจัดจำหน่ายหุ้นสามัญให้แก่ประชาชน |       |
| คอร์ปอเรชั่น   | การจัดหา         |                             |       |
|             | การก่อสร้างโ      |                             |       |
|             | รงงานแบบครบวงจร |                             |       |
+-------------+-----------------+-----------------------------+-------+
| เอสโซ่       | โร              | ผู้จัดจำหน่ายและรับประกันก        | 2551  |
| ประเทศไทย   | งกลั่นน้ำมัน/พลังงาน | ารจัดจำหน่ายหุ้นสามัญให้แก่ประชาชน |       |
+-------------+-----------------+-----------------------------+-------+
| พรีเมียร์      | ด               | ผู้จัดจำหน่ายและรับประกันก        | 2551  |
| มาร์เก็ตติ้ง    | ำเนินธุรกิจด้านการต | ารจัดจำหน่ายหุ้นสามัญให้แก่ประชาชน |       |
|             | ลาดส่งเสริมการขาย |                             |       |
|             | จัดจำหน่ายสินค้า    |                             |       |
|             | ประเภทขนมขบเคี้ยว |                             |       |
|             | และสินค้าอุปโภค    |                             |       |
|             | บริโภค           |                             |       |
+-------------+-----------------+-----------------------------+-------+
| สยามแก๊ส     | สถานีบริการก๊าซ    | ผู้จัดจำหน่ายและรับประกันก        | 2551  |
| แอนด์        | LPG             | ารจัดจำหน่ายหุ้นสามัญให้แก่ประชาชน |       |
| ปิโตรเคมีคัลส์  | และโรงบรรจุก๊าซ   |                             |       |
+-------------+-----------------+-----------------------------+-------+
| เมเจอร      | ธุรกิจอ           | ผู้จัดจำหน่ายและรับประกันก        | 2550  |
| ์ดีเวลลอปเม้นท์ | สังหาริมทรัพย์/พัฒนา | ารจัดจำหน่ายหุ้นสามัญให้แก่ประชาชน |       |
+-------------+-----------------+-----------------------------+-------+
| กอ          | กองท            | ผู้ร                          | 2550  |
| งทุนเปิดทีเด็กซ์ | ุนรวมอีทีเอฟที่ลงทุนใ | ่วมค้าหน่วยลงทุนและผู้ขายหน่วยลงทุน |       |
|             | นตราสารแห่งทุนประ |                             |       |
| เซ็ท 50      | เภทซื้อคืนหน่วยลงทุน | ให้แก่ประชาชน                 |       |
| อีทีเอฟ       |                 |                             |       |
+-------------+-----------------+-----------------------------+-------+
| โทเทิ่ลแอ็คแซส | ธุรกิจโทรคมนาคม   | ผู้จัดจำหน่ายและรับประกันก        | 2550  |
|             |                 | ารจัดจำหน่ายหุ้นสามัญให้แก่ประชาชน |       |
| คอมมูนิเคชั่น   |                 |                             |       |
+-------------+-----------------+-----------------------------+-------+
| กอง         | ธุรกิจกองท        | ผู้จัดจำหน่ายและรับประกันก        | 2550  |
| ทุนรวมอสังหาร | ุนรวมอสังหาริมทรัพย์ | ารจัดจำหน่ายหุ้นสามัญให้แก่ประชาชน |       |
| ิมทรัพย์เมเจอร์ |                 |                             |       |
| ซีเนเพล็ก     |                 |                             |       |
| ไลฟ์สไตล์     |                 |                             |       |
+-------------+-----------------+-----------------------------+-------+

2. ที่ปรึกษาทางการเงิน

+--------------+-----------------+----------------------------+------+
| บริษัท         | ลักษณะธุรกิจ /     | ขอบเขตการทำงาน             | ปี    |
|              | หมวด            |                            |      |
+==============+=================+============================+======+
| ธนาคาร       | ธุรกิจก           | ที่ปรึกษาทาง                  | 2552 |
| ไทยเค        | ารเงิน/การธนาคาร | การเงินในการซื้อหุ้นสามัญของบริษัท |      |
| รดิตเพื่อรายย่อย |                 | ธนบรรณ จำกัด (ธุรกิจลิสซิ่ง)     |      |
+--------------+-----------------+----------------------------+------+
| ธนาคาร       | ธุรกิจก           | ที่ปรึกษาทางการเงินอ           | 2552 |
| กสิกรไทย      | ารเงิน/การธนาคาร | ิสระในการทำรายการที่เกี่ยวโยงกัน |      |
|              |                 | (กรณีซื้อหุ้นสามัญของ บริษัท       |      |
|              |                 | เมืองไทยประกันชีวิต จำกัด       |      |
|              |                 | เพิ่มเติม)                    |      |
+--------------+-----------------+----------------------------+------+
| หลักทรัพย์      | ธุรกิจหลักทรัพย์/    | ที่ปรึกษาท                    | 2552 |
| เพ           | การเงินการธนาคาร | างการเงินในการปรับโครงสร้างหนี้ |      |
| ื่อธุรกิจหลักทรัพย์ |                 | และเพิ่มทุน                   |      |
+--------------+-----------------+----------------------------+------+
| ปูนซิเมนต์ไทย   | วัสดุก่อสร้าง       | ที่ปรึกษา                     | 2552 |
|              |                 | ทางการเงินในการประเมินมูลค่าหุ้น |      |
+--------------+-----------------+----------------------------+------+
| บา           | โรงก            | ที่ปรึกษาทาง                  | 2552 |
| งจากปิโตรเลียม | ลั่นและจำหน่ายน้ำมัน | การเงินในการวิเคราะห์สภาพคล่อง |      |
|              |                 | และประเมินมูลค่าหุ้น            |      |
+--------------+-----------------+----------------------------+------+
| บา           | โรงก            | ที่ปรึกษาทางการเงิน            | 2552 |
| งจากปิโตรเลียม | ลั่นและจำหน่ายน้ำมัน | ในโครงการสะสมหุ้นสำหรับพนักงาน |      |
|              |                 | (EJIP)                     |      |
+--------------+-----------------+----------------------------+------+
| เจริญกฤษณ์     | ธ               | ที่ปรึก                       | 2552 |
| เอ็นเตอร์ไพรส์  | ุรกิจอสังหาริมทรัพย์/ | ษาทางการเงินในการเข้าซื้อกิจการ |      |
|              | พัฒนาอสังหาริมทรัพย์ | และจัดเตรียมคำเสนอซื้อหลักทรัพย์  |      |
|              |                 | และตัวแทนในการรับคำเสนอซื้อ    |      |
+--------------+-----------------+----------------------------+------+
| ปตท.         | โรงกลั่นน้ำ        | ที่ปรึกา                      | 2551 |
|              | มันและสถานีบริการ/ | ทางการเงินในการประเมินมูลค่าหุ้น |      |
|              | พลังงาน          | และผลผนึกแห่งการรวมกันทางธุรกิจ |      |
+--------------+-----------------+----------------------------+------+
| ธ            | ธุรกิยก           | ที่ป                         | 2551 |
| นาคารทหารไทย | ารเงิน/การธนาคาร | รึกษาทางการเงินอิสระสำหรับรายก |      |
|              |                 | ารระหว่างกันและการผ่อนผันการทำ |      |
|              |                 | Tender Offer               |      |
+--------------+-----------------+----------------------------+------+
| แผ่นดินทอง     | ธ               | ที่ปรึกษา                     | 2551 |
| พร็อพเพอร์ตี้    | ุรกิจอสังหาริมทรัพย์/ | ทางการเงินในการเสนอขายหุ้นและ |      |
| ดีเวลลอปเม้นท์  | พัฒนาอสังหาริมทรัพย์ |                            |      |
|              |                 | วอร์เรนท์ให้พนักงาน            |      |
+--------------+-----------------+----------------------------+------+
| ไทย          | ประกันชีวิต        | ที่ปรึกษาทาง                  | 2551 |
| สมุทรประกันชีวิต |                 | การเงินในการหาผู้ร่วมทุนทางธุรกิจ |      |
+--------------+-----------------+----------------------------+------+
| ทาพาโก้       | ผลิตและจำหน่ายช   | ที่ปรึกษาทางการเงินในการจัดโคร  | 2551 |
|              | ิ้นส่วนพลาสติกวิศวกร | งสร้างบริษัทและแนวทางการเพิ่มทุน |      |
|              | รมโดยกรรมวิธีขึ้นรูป |                            |      |
+--------------+-----------------+----------------------------+------+
| บางกอกแลนด์   | ธ               | ที่ปรึกษา                     | 2551 |
|              | ุรกิจอสังหาริมทรัพย์/ | ทางการเงินในการเสนอขายหุ้นเดิม |      |
|              | พัฒนาอสังหาริมทรัพย์ | และวอร์แรนท์ให้แก่ผู้ถือหุ้นเดิม     |      |
+--------------+-----------------+----------------------------+------+
| ไทย-เยอรมัน   | ผลิตและจำหน      | ที่ปรึกษาทาง                  | 2551 |
| เซรามิค       | ่ายกระเบื้องเซรามิค | การเงินในการให้ความเห็นสำหรับร |      |
| อินดัสทรี       | /               | ายการเข้าซื้อหุ้นสามัญต่อผู้ถือหุ้นบรัท |      |
|              | อสังหาร          | ซีเมนต์ไทย เซรามิค จำกัด       |      |
|              | ิมพทรัพย์และก่อสร้าง |                            |      |
+--------------+-----------------+----------------------------+------+
| ไทย-เยอรมัน   | ผลิตและจำหน      | ที่ปร                        | 2551 |
| เซรามิค       | ่ายกระเบื้องเซรามิค | ึกาทางการเงินอิสระสำหรับรายการ |      |
| อินดัสทรี       | /               | Tender Offer ของบริษัท       |      |
|              | อสังหาร          | ซีเมนต์ไทย เซรามิค จำกัด       |      |
|              | ิมพทรัพย์และก่อสร้าง |                            |      |
+--------------+-----------------+----------------------------+------+
| เนชั่นแนล      | ผู้ผลิตไ           | ที่ปรึกษาทางการเงินในการป      | 2550 |
| เพาเวอร์      | ฟฟ้าให้การไฟฟ้าฝ่าย | ระมูลการเป็นผู้ผลิตไฟฟ้าอิสระรอบที่ |      |
| ซัพพลาย       | ผลิตแห่งประเทศไทย | 2 Independent Power        |      |
|              |                 | Producer)                  |      |
+--------------+-----------------+----------------------------+------+
| กรุงศรีอยุธยา   | ธุรกิจก           | ที่ป                         | 2550 |
|              | ารเงิน/การธนาคาร | รึกษาทางการเงินอิสระในการประเ |      |
|              |                 | มินมูลค่าทรัพย์สินและหนี้สินที่โอนจาก |      |
|              |                 | GE Money Retail Bank Plc.  |      |
+--------------+-----------------+----------------------------+------+
| ทหารไทย      | ธุรกิจก           | ที่ปรึกษาทางการ               | 2550 |
|              | ารเงิน/การธนาคาร | เงินอิสระสำหรับรายการระหว่างกัน |      |
|              |                 | และการผ่อนฟันการทำ Tender    |      |
|              |                 | Offer                      |      |
+--------------+-----------------+----------------------------+------+
| แคลคอมพ์      | ธุรกิจอิเล็กทรอนิกส์  | ที่ปรึกษาทางการเงินในการเ      | 2550 |
|              |                 | สนอขายหุ้นและวอร์แรนท์ให้พนักงาน |      |
| อิเล็คโทรนิค    |                 |                            |      |
+--------------+-----------------+----------------------------+------+
| วีจีไอ โกลบอล  | ธุร              | ที่ปรึกษาทางการเงินใน          | 2550 |
| มีเดีย         | กิจบริหารสื่อ/บันเทิง | การประเมินค่าหุ้นบริษัทในกลุ่มบริษัท |      |
|              |                 | วีจีไอ                       |      |
+--------------+-----------------+----------------------------+------+
| ธนายง        | ธ               | ที่ปรึกษาทางการเ              | 2550 |
|              | ุรกิจอสังหาริมทรัพย์/ | งินในการเสนอขายหุ้นให้ผู้ร่วมลงทุน |      |
|              |                 |                            |      |
|              | พัฒนาอสังหาริมทรัพย์ |                            |      |
+--------------+-----------------+----------------------------+------+

3. การระดมเงินทุนโดยผ่านกองทุนรวมอสังหาริมทรัพย์

  ------------------------------------------------------------------------------------------------------------
  บริษัท            ลักษณะธุรกิจ / หมวด       ขอบเขตการทำงาน                                                ปี
  --------------- ---------------------- ------------------------------------------------------------- -------
  พร็อพเพอร์ตี้       ธุรกิจพัฒนาอสังหาริมทรัพย์/   ผู้จัดจำหน่ายและรับประกันการจัดจำหน่ายหน่วยลงทุนที่เสนอขายให้ประชาชนทั่วไป   2551
  เฟอร์เฟค         พัฒนาอสังหาริมทรัพย์                                                                      

  ------------------------------------------------------------------------------------------------------------

4.1.3 ธุรกิจการค้าหลักทรัพย์

บริษัทฯ มีนโยบายที่จะลงทุนในหลักทรัพย์จดทะเบียนในตลาดหลักทรัพย์แห่งประเทศไทย ทั้งประเภท
ตราสารหนี้ ตราสารทุน ตราสารกึ่งหนี้กึ่งทุน ตราสารสิทธิ (Warrant)
หลักทรัพย์ในกระดานต่างประเทศ โดยการผ่านการกลั่นกรองจากคณะกรรมการพิจารณาการลงทุน
โดยมีนโยบายและหลักการในการลงทุนดังนี้

1.  เป้าหมายในการลงทุน

  บริษัทฯมีนโยบายที่จะลงทุนในหลักทรัพย์ภายใต้ระเบียบกฎเกณฑ์ที่ทางการกำหนดอย่างเคร่งครัด
  และเพื่อความชัดเจน บริษัทฯกำหนดให้การลงทุนในหลักทรัพย์ หมายถึง การซื้อขาย หลักทรัพย์
  การจองซื้อหลักทรัพย์ที่ออกใหม่ หรือจากการเพิ่มทุนจดทะเบียน
  และบริษัทฯกำหนดเป้าหมายหลักในการลงทุนโดยจะเป็นการลงทุนในระยะเวลาปานกลางจนถึงระยะยาวเท่านั้น
  โดยบริษัทฯไม่มีจุดมุ่งหมายที่จะลงทุนเพื่อการเก็งกำไรในระยะสั้น แต่บริษัทฯอาจจะลงทุนระยะสั้น
  (Trading) ได้ เพื่อวัตถุประสงค์อื่นๆ เช่น การบริหารสภาพคล่อง, การบริหารความเสี่ยง
  เป็นต้น

2.  ประเภทของการลงทุนในหลักทรัพย์เพื่อบัญชีบริษัท

-   การลงทุนระยะสั้น (Short-Term Investment) หมายถึง การลงทุนในหลักทรัพย์
    โดยมีวัตถุประสงค์ในการถือครองเป็นระยะเวลาสั้นๆ ไม่เกิน 1 ปี ทั้งนี้
    โดยมีวัตถุประสงค์ที่จะแสวงหาผลกำไรจากการซื้อขายหลักทรัพย์ หรือการบริหารสภาพคล่อง
    เป็นต้น

-   การลงทุนระยะยาว (Long-Term Investment) หมายถึง การลงทุนในหลักทรัพย์
    โดยมีวัตถุประสงค์เพื่อการลงทุนระยะยาว ทั้งนี้
    โดยมีวัตถุประสงค์เพื่อการคาดหวังรายได้ดอกเบี้ยรับ และ/หรือ เงินปันผล หรือ
    เพื่อเป็นพันธมิตรทางธุรกิจ (Strategic Investment)

3.  การเปลี่ยนแปลงประเภทเงินลงทุน

  บริษัทฯสามารถที่จะเปลี่ยนแปลงวัตถุประสงค์ หรือประเภทบัญชีเงินลงทุนได้
  โดยที่บริษัทฯจะทำการโอนหลักทรัพย์ระหว่างบัญชีดังกล่าว
  ซึ่งจะปฏิบัติให้เป็นไปตามมาตรฐานการบัญชี

4.  คณะกรรมการพิจารณาการลงทุน (Investment Committee)

  4.1 โครงสร้างของคณะกรรมการพิจารณาการลงทุน

  เพื่อให้การบริหารงานด้านเงินลงทุนในหลักทรัพย์ เป็นไปอย่างมีประสิทธิภาพ
  บริษัทฯกำหนดให้มีคณะกรรมการพิจารณาลงทุนในหลักทรัพย์
  เพื่อทำหน้าที่กำหนดนโยบายและพิจารณาหลักทรัพย์ที่จะเข้าไปลงทุน
  ซึ่งประกอบด้วยผู้บริหารระดับสูงและบุคคลที่เป็นตัวแทนหน่วยงานต่างๆที่เกี่ยวข้องกับการลงทุน
  ได้แก่

-   ประธานเจ้าหน้าที่บริหาร (CEO) ประธานคณะกรรมการ

-   ประธานเจ้าหน้าที่ปฏิบัติการ (COO) กรรมการ

-   หัวหน้าฝ่ายสินเชื่อฯ กรรมการ

-   หัวหน้าฝ่ายบริหารความเสี่ยง กรรมการ

-   หัวหน้าฝ่ายบริหารเงินลงทุนหรือผู้ที่ได้รับมอบหมาย กรรมการและเลขานุการ

  โดยที่การพิจารณาตัดสินใจเข้าลงทุนให้ยึดถือตามมติที่ได้รับคะแนนเสียงข้างมากแต่ประธานคณะกรรมการมีสิทธิยับยั้งได้โดยต้องชี้แจงเหตุผลต่อที่ประชุมให้ชัดเจน
  ทั้งนี้คณะกรรมการอาจลงมติโดยไม่ต้องมีการประชุมก็ได้โดยที่กรรมการ 3 ใน 5
  ท่านต้องมีการรับรองมติดังกล่าวโดยการลงลายมือชื่อในรายงานการประชุมนั้น

  4.2 ขอบเขตหน้าที่และความรับผิดชอบ

  คณะกรรมการพิจารณาการลงทุน มีขอบเขตหน้าที่และความรับผิดชอบ ดังนี้

1.  กำหนดนโยบายการลงทุน

2.  พิจารณาอนุมัติวงเงินในการลงทุน รวมทั้งการมอบอำนาจให้มีผู้ดูแลจัดการบัญชีเงินลงทุน

3.  พิจารณาทบทวนผลการลงทุน และกำหนดแนวทางในการปรับปรุง

4.  บริหารความเสี่ยงจากการเปลี่ยนแปลงของราคา (Market Risk)

  4.3 ระเบียบวิธีปฏิบัติในการลงทุน

4.3.1 การกำหนดวงเงินในการลงทุน

1)  ทุกหลักทรัพย์ที่บริษัทฯจะลงทุน จะต้องผ่านการอนุมัติจากคณะกรรมการพิจารณาการลงทุนก่อน

2)  คณะกรรมการพิจารณาการลงทุนจะต้องกำหนดวงเงินลงทุนที่เหมาะสมสำหรับหลักทรัพย์แต่ละหลักทรัพย์
    อีกทั้งเป็นไปตามหลักเกณฑ์ของทางการ และกฎระเบียบที่เกี่ยวข้อง
    รวมถึงนโยบายและแนวทางปฏิบัติที่กำหนดโดยบริษัทฯเองด้วย

3)  มูลค่าการลงทุนในหลักทรัพย์ทั้งหมด หรือหลักทรัพย์ใดหลักทรัพย์หนึ่ง ในขณะใดขณะหนึ่ง
    จะต้องไม่เกินอัตราหรือข้อกำหนดของตลาดหลักทรัพย์ สำนักงานคณะกรรมการ ก.ล.ต.
    หรือกฎหมายอื่น ๆ ที่เกี่ยวข้อง

4.3.2 การกระจายความเสี่ยงในการลงทุน

  บริษัทฯกำหนดให้มีการกระจายความเสี่ยงการลงทุนโดยไม่ลงทุนในหลักทรัพย์ใดหลักทรัพย์หนึ่ง
  หรือในกลุ่มอุตสาหกรรมใดอุตสาหกรรมหนึ่งในจำนวนที่มากเกินไป และจะต้องถือปฏิบัติตาม ข้อ
  4.3.1 เรื่อง การกำหนดวงเงินในการลงทุน ทั้งนี้
  สัดส่วนของการลงทุนในหลักทรัพย์แต่ละกลุ่มอุตสาหกรรม
  จะต้องเป็นไปตามมติของคณะกรรมการพิจารณาการลงทุน

4.3.3 การจำกัดจำนวนผลขาดทุนที่อาจเกิดขึ้น (Cut loss)

  การจำกัดจำนวนผลขาดทุนที่อาจเกิดขึ้น
  ให้ขึ้นอยู่กับภาวการณ์ของบริษัทฯหรือผลกระทบที่อาจเกิดขึ้นกับบริษัทฯในขณะนั้น
  โดยให้อำนาจคณะกรรมการพิจารณาการลงทุนเป็นผู้พิจารณาตัดสินใจ ทั้งนี้
  คณะกรรมการอาจกำหนดผลขาดทุนอ้างอิงเป็นรายหลักทรัพย์
  หรือจำนวนผลขาดทุนรวมสำหรับบัญชีเงินลงทุนทั้งหมด และกำหนดผู้รับผิดชอบการดำเนินการ
  แต่อย่างไรก็ดี
  จะต้องเป็นไปตามนโยบายและแนวทางปฏิบัติในการบริหารความเสี่ยงจากการเปลี่ยนแปลงของราคา
  (Risk Management Policies and Guidelines- Market Risk)
  ที่บริษัทฯกำหนดไว้ด้วย

  4.1.4 ธุรกิจตราสารอนุพันธ์

ในวันที่ 17 สิงหาคม 2548 บริษัทฯได้รับใบอนุญาตจากกระทรวงการคลัง
ให้ประกอบธุรกิจซื้อขายสัญญาซื้อขายล่วงหน้า ประเภทตัวแทนซื้อขายสัญญาซื้อขายล่วงหน้า
(Derivatives Agent) ตามพระราชบัญญัติสัญญาซื้อขายล่วงหน้า พ.ศ. 2546
โดยบริษัทฯสามารถรับคำสั่งซื้อขายสัญญาซื้อขายล่วงหน้าจากลูกค้าและส่งคำสั่งซื้อขายดังกล่าวเพื่อทำการซื้อขายในศูนย์ซื้อขายสัญญาซื้อขายล่วงหน้า
(Derivatives Exchange)
บริษัทฯจะมีรายได้จากค่าธรรมเนียมการซื้อขายสัญญาซื้อขายล่วงหน้าของลูกค้า นอกจากนี้
บริษัทฯได้ผ่านการคัดเลือกให้เป็น 1 ใน 20 สมาชิกแรกของ บริษัท ตลาดอนุพันธ์ (ประเทศไทย)
จำกัด (มหาชน) (Thailand Futures Exchange: TFEX)
เพื่อประกอบธุรกรรมการเป็นตัวแทนซื้อขายสัญญาซื้อขายล่วงหน้าผ่านตลาดอนุพันธ์
และได้ผ่านการคัดเลือกให้เป็น 1 ใน 20 สมาชิกแรกของ บริษัท สำนักหักบัญชี (ประเทศไทย)
จำกัด (Thailand Clearing House: TCH)
เพื่อทำหน้าที่การชำระราคาสถานะสัญญาซื้อขายล่วงหน้าเพื่อลูกค้าผ่านสำนักหักบัญชี

บริษัทฯ ให้ความสำคัญกับการขยายฐานผู้ลงทุนในตลาดอนุพันธ์
บริษัทฯได้ดำเนินการอบรมให้ความรู้กับ ลูกค้า และประชาชนทั่วไปอย่างต่อเนื่อง
ความสำเร็จในระยะยาวของธุรกิจตัวแทนซื้อขายสัญญาซื้อขายล่วงหน้าของบริษัท อยู่ที่
การที่ลูกค้าได้มีความรู้ความเข้าใจถึงกลยุทธ์การลงทุนในตราสารอนุพันธ์ เข้าใจถึงผลตอบแทนและ
ความเสี่ยงที่เกิดขึ้นจากการลงทุน
และสามารถใช้ประโยชน์จากตราสารอนุพันธ์ในการลงทุนหรือป้องกันความเสี่ยงได้อย่างถูกต้องตรงตามเป้าหมาย
บริษัทฯ จะเติบโตไปพร้อมกับลูกค้าและฐานผู้ลงทุนที่กว้างขึ้นสำหรับการลงทุนในตราสารอนุพันธ์
บริษัทฯ ได้จัดทำและเผยแพร่บทวิเคราะห์รายวันสำหรับการลงทุนในตราสารอนุพันธ์
และมีการอธิบายกลยุทธ์การลงทุนในตลาดอนุพันธ์ในระบบถ่ายทอดภาพและเสียงใน KELive TV
ซึ่งลูกค้าสามารถรับชมได้ผ่านทางอินเทอร์เน็ต

บริการตัวแทนซื้อขายสัญญาซื้อขายล่วงหน้า สามารถแบ่งประเภทการเปิดบัญชีได้เป็น 2 ประเภท คือ

1.  บัญชีตราสารอนุพันธ์ที่ทำการซื้อขายผ่านเจ้าหน้าที่การตลาด คือ
    บัญชีซื้อขายสัญญาซื้อขายล่วงหน้าที่ลูกค้าติดต่อสื่อสารกับเจ้าหน้าที่การตลาด
    เพื่อให้เจ้าหน้าที่การตลาดส่งคำสั่งซื้อขายไปยังตลาดอนุพันธ์
    เจ้าหน้าที่การตลาดที่ได้รับใบอนุญาตการเป็นผู้ติดต่อผู้ลงทุนสัญญาซื้อขายล่วงหน้าจะให้คำแนะนำและข้อมูลข่าวสารประกอบการตัดสินใจการลงทุนของลูกค้า

  2. บัญชีตราสารอนุพันธ์ที่ทำการซื้อขายผ่านอินเทอร์เน็ต คือ
  บัญชีซื้อขายสัญญาซื้อขายล่วงหน้าที่ลูกค้าสามารถใช้อินเทอร์เน็ตเพื่อส่งคำสั่งซื้อขายไปยังตลาดอนุพันธ์ได้ด้วยตัวลูกค้าเอง

สำหรับลูกค้าที่เป็นลูกค้ารายย่อยสัญชาติไทยหรือลูกค้าบุคคลต่างประเทศนั้น
ลูกค้าจะต้องวางหลักประกันก่อนเริ่มทำการซื้อขายสัญญาซื้อขายล่วงหน้า มิฉะนั้น
ระบบจะไม่สามารถเริ่มดำเนินการซื้อขายได้

ทั้งนี้ บริษัทฯ ได้กำหนดนโยบายและวิธีการปฎิบัติงานด้านต่างๆ ไว้อย่างชัดเจน โดยสอดคล้องกับกฎ
ระเบียบและข้อบังคับของหน่วยงานที่เกี่ยวข้อง คือ
สำนักงานคณะกรรมการกำกับหลักทรัพย์และตลาดหลักทรัพย์ ตลาดอนุพันธ์ และสำนักหักบัญชี
โดยหลักประกันที่บริษัทฯจะรับจากลูกค้า จะต้องเป็นเงินสด
หรือให้เป็นไปตามเกณฑ์ที่สำนักหักบัญชีกำหนด

  -----------------------------------------------------------------------
  นโยบายในการพิจารณาเปิดบัญชีตราสารอนุพันธ์ให้แก่ลูกค้า

  -----------------------------------------------------------------------

บริษัทฯ กำหนดวงเงินที่ขออนุมัติสูงสุดสำหรับการลงทุนในสัญญาซื้อขายล่วงหน้า
โดยอ้างอิงได้จากข้อมูลต่างๆ เช่น รายได้ ต่อเดือน
มูลค่าหลักทรัพย์ที่ฝากไว้กับบริษัทฯหรือเงินฝากธนาคาร วงเงินที่บริษัทได้อนุมัติให้กับ
ลูกค้าในบัญชีซื้อขายหลักทรัพย์ ความสามารถในการชำระหนี้ ฯลฯ ทั้งนี้บริษัทฯ
มีนโยบายที่จะไม่เปิดบัญชีให้กับบุคคลซึ่งเป็นที่รู้จักกันว่าเป็นผู้ที่อาจก่อให้เกิดความเสียหายในอนาคตต่อบริษัทฯได้
นอกจากนี้
ลูกค้ารายย่อยควรมีความรู้ความเข้าใจในการลงทุนในตราสารอนุพันธ์หรือเคยผ่านการอบรมประกาศนียบัตรความรู้เบื้องต้นด้านตราสารอนุพันธ์ที่ตลาดอนุพันธ์รับรอง

  -----------------------------------------------------------------------
  ขั้นตอนในการพิจารณาอนุมัติวงเงินและเปิดบัญชีซื้อขายสัญญาซื้อขายล่วงหน้า

  -----------------------------------------------------------------------

บริษัทฯ
มีขั้นตอนในการพิจารณาอนุมัติวงเงินและเปิดบัญชีซื้อขายสัญญาซื้อขายล่วงหน้าคล้ายคลึงกับขั้นตอนของการเปิดบัญชีหุ้น
แต่ต้องมีเอกสารเพิ่มเติมที่เกี่ยวกับการลงนามของลูกค้าในเอกสารการเปิดเผยข้อมูลความเสี่ยงที่เกี่ยวข้องกับการซื้อขายสัญญาซื้อขายล่วงหน้าแต่ละประเภท
(Risk Disclosure Statement)

  -----------------------------------------------------------------------
  นโยบายการบริหารความเสี่ยงจากการซื้อขายสัญญาซื้อขายล่วงหน้า

  -----------------------------------------------------------------------

1. บริษัทฯจะต้องดำเนินการให้ลูกค้าวางประกันให้แล้วเสร็จภายในกำหนดเวลาดังต่อไปนี้

1.1. ในกรณีเป็นการวางหลักประกันเริ่มต้น

  1.1.1. สำหรับลูกค้าที่ไม่ใช่ลูกค้าสถาบัน
  ลูกค้าจะต้องวางหลักประกันก่อนเริ่มทำการซื้อขายสัญญาซื้อขายล่วงหน้า มิฉะนั้น
  ระบบจะไม่สามารถเริ่มดำเนินการซื้อขายได้

  1.1.2. สำหรับลูกค้าสถาบัน ให้วางหลักประกันภายในเวลาไม่น้อยกว่า
  หนึ่งชั่วโมงก่อนเวลาปิดทำการซื้อขายสัญญาซื้อขายล่วงหน้าของวันทำการถัดจากวันที่บริษัทฯได้ทำการซื้อขายสัญญาซื้อขายล่วงหน้าให้แก่ลูกค้า

2.  ในกรณีที่เป็นการวางหลักประกันเพิ่ม ให้ลูกค้าวางหลักประกันภายในเวลาไม่น้อยกว่า
    หนึ่งชั่วโมงก่อนเวลาปิดทำการซื้อขายสัญญาซื้อขายล่วงหน้าของวันทำการถัดจากวันที่บริษัทฯได้เรียกให้ลูกค้าวางหลักประกันเพิ่ม

  2. ในกรณีที่ลูกค้ารายใดไม่สามารถวางหลักประกันภายในเวลาที่กำหนดตามข้อ 1.1.2. หรือ
  1.2 บริษัทฯ จะปฏิบัติดังต่อไปนี้

  2.1.
  ไม่ส่งคำสั่งซื้อขายสัญญาซื้อขายล่วงหน้าอันจะเป็นผลให้มีการสร้างฐานะสัญญาซื้อขายล่วงหน้าขึ้นใหม่ให้แก่ลูกค้ารายดังกล่าว

2.  ล้างฐานะสัญญาซื้อขายล่วงหน้าของลูกค้ารายดังกล่าว
    ก่อนเวลาปิดทำการซื้อขายสัญญาซื้อขายล่วงหน้าไม่น้อยกว่าหนึ่งชั่วโมงในวันทำการถัดไป
    ทั้งนี้บริษัทฯต้องล้างฐานะสัญญาซื้อขายล่วงหน้าของลูกค้ารายดังกล่าว
    จนเป็นผลให้อัตราหรือมูลค่าหลักประกันสำหรับการมีฐานะสัญญาซื้อขายล่วงหน้าของลูกค้ารายนั้นไม่ต่ำกว่าอัตราหรือมูลค่าหลักประกันเริ่มต้น

3.  เมื่ออัตราหรือมูลค่าหลักประกันของลูกค้ารายนั้นลดลงต่ำกว่าอัตราหรือมูลค่าหลักประกันรักษาสภาพ
    (maintenance margin) ที่บริษัทฯ กำหนด
    (ซึ่งอัตราที่บริษัทฯกำหนดจะไม่ต่ำกว่าที่สำนักหักบัญชีกำหนด) บริษัทฯ
    จะดำเนินการเรียกให้ลูกค้าวางหลักประกันเพิ่ม
    ในจำนวนที่เป็นผลให้อัตราหรือมูลค่าหลักประกันของลูกค้ารายดังกล่าวไม่ต่ำกว่าอัตราหรือมูลค่าหลักประกันเริ่มต้น

4.  ทรัพย์สินที่บริษัทฯเรียกให้ลูกค้านำมาวางเป็นหลักประกันต้องเป็นทรัพย์สินประเภทเดียวกันกับที่สำนักหักบัญชีเรียกจากสมาชิกเพื่อเป็นหลักประกัน
    ในการซื้อขายสัญญาซื้อขายล่วงหน้า ในปัจจุบันสำนักหักบัญชีใช้เงินสดเป็นหลักประกันเท่านั้น
    (Good Funds only)

5.  หลักประกัน

    1.  ลูกค้าตกลงดำรงหลักประกันรักษาสภาพให้เป็นไปตามอัตราที่บริษัทฯประกาศกำหนด
        หรือกฎ ระเบียบ ที่เกี่ยวข้อง

    2.  ณ สิ้นวันทำการใด ๆ หากหลักประกันของลูกค้าที่วางไว้กับบริษัทฯ มีมูลค่าลดลงต่ำกว่า
        หลักประกันรักษาสภาพ ลูกค้าตกลงที่จะนำหลักประกันมาวางเพิ่มเพื่อให้มูลค่าของ
        หลักประกันมีค่าเท่ากับหรือมากกว่าอัตราหลักประกันเริ่มต้น
        โดยลูกค้าต้องวางหลักประกันให้แล้วเสร็จภายในก่อนเวลาปิดทำการซื้อขายสัญญาซื้อขายล่วงหน้าไม่น้อยกว่าหนึ่งชั่วโมงในวันทำการถัดไป

    3.  บริษัทฯ สงวนสิทธิที่จะเรียกให้ลูกค้าวางหลักประกันส่วนเพิ่มไว้กับบริษัทฯ
        ตามจำนวนและอัตราที่บริษัทฯ กำหนด

    4.  ลูกค้าสามารถถอนหลักประกันออกจากบัญชีได้
        หากหลักประกันในบัญชีของลูกค้ามีมูลค่าหรืออัตราเพิ่มสูงขึ้นมากกว่าอัตราหลักประกันเริ่มต้น
        โดยลูกค้าจะต้องปฏิบัติตามหลักเกณฑ์และระเบียบในการถอนหลักประกันที่บริษัทฯกำหนด

6.  การบังคับปิดสถานะ (Force Close)

    1.  หากลูกค้าไม่วางหลักประกันภายในระยะเวลาก่อนเวลาปิดทำการซื้อขายสัญญาซื้อขายล่วงหน้าไม่น้อยกว่าหนึ่งชั่วโมง
        ในวันทำการถัดไป หรือ ณ ขณะเวลาใดๆ
        มูลค่าหลักประกันในบัญชีมีมูลค่าลดลงต่ำกว่าระดับที่ถูกบังคับปิดสถานะ (Force Close
        Level) บริษัทฯ มีสิทธิดำเนินการต่างๆ ดังนี้

        1.  ไม่รับคำสั่งซื้อหรือคำสั่งขายของลูกค้า
            เว้นแต่คำสั่งนั้นเป็นไปเพื่อล้างฐานะของสัญญาซื้อขายล่วงหน้า

        2.  ล้างฐานะการถือครองสัญญาซื้อขายล่วงหน้าบางส่วนหรือทั้งหมด

        3.  หักกลบลบหนี้หรือยึดหน่วงหลักประกันหรือผลประโยชน์ใด
            ทั้งในสัญญานี้และสัญญาอื่นที่ลูกค้ามีอยู่กับบริษัทฯ

        4.  มีสิทธิเรียกเก็บเบี้ยปรับจากลูกค้าหรือค่าธรรมเนียมต่างๆ ตามที่บริษัทฯกำหนด

    2.  การบังคับปิดสถานะ (Force Close) หมายถึงการบังคับปิดสถานะทั้ง Long และ
        Short position

        6.  กรณีที่ในระหว่างวัน ระดับหลักประกันคงเหลือของลูกค้าลดลงต่ำกว่า Force
            Close Level เจ้าหน้าที่การตลาดมีสิทธิที่จะดำเนินการ Force Close
            จนกระทั่งระดับหลักประกันของลูกค้ามีค่ามากกว่าระดับหลักประกันรักษาสภาพ

  (Maintenance margin required) ของสัญญาที่คงเหลืออยู่ได้ และจะกระทำการ Force
  Close ทันที

7.  มาตรการ Call Margin ถ้าสิ้นวัน Margin ของลูกค้าลดลงต่ำกว่า Maintenance
    margin จะถูก Call Margin ถ้าหากลูกค้าชำระ Call Margin
    ไม่ทันก่อนเวลาปิดทำการซื้อขายสัญญาซื้อขายล่วงหน้าไม่น้อยกว่าหนึ่งชั่วโมงในวันทำการถัดไป

8.  เจ้าหน้าที่การตลาดจะ Force Close จนกระทั่ง Margin
    ของลูกค้าเท่ากับหรือมากกว่าระดับ Initial Margin required ของสัญญาที่คงเหลืออยู่ได้

4.1.5 ธุรกิจการยืมและให้ยืมหลักทรัพย์

บริษัทฯ ได้รับใบอนุญาตประกอบธุรกิจการยืมและให้ยืมหลักทรัพย์ โดยได้เริ่มประกอบการในปี 2549
เป็นต้นไป โดยมีรายละเอียดของธุรกรรม ดังต่อไปนี้

  -----------------------------------------------------------------------
  ลักษณะทั่วไปของธุรกรรม

  -----------------------------------------------------------------------

บริษัทฯ ทำหน้าที่เป็นคู่สัญญากับผู้ยืมและผู้ให้ยืมหลักทรัพย์
โดยจัดให้ลูกค้าผู้มีความประสงค์จะยืมหลักทรัพย์
หรือให้ยืมหลักทรัพย์ได้สามารถดำเนินการตามความประสงค์
ธุรกรรมนี้ช่วยพัฒนาให้นักลงทุนมีทางเลือกเพิ่มขึ้นในการลงทุนในตลาดหลักทรัพย์ฯ
รายละเอียดโดยสรุปของธุรกรรมมีดังนี้

-   บริษัทฯ ให้ยืมหลักทรัพย์กับลูกค้าเพื่อให้ลูกค้าทำการขายชอร์ต ซึ่งตลาดหลักทรัพย์ฯ
    อนุญาตให้ขายชอร์ตได้เฉพาะหลักทรัพย์ที่อยู่ในดัชนี SET 50 เท่านั้น
    และการขายชอร์ตต้องกระทำผ่านบัญชี Credit Balance

-   ในการยืมหลักทรัพย์ บริษัทฯ มอบเงินสดให้กับลูกค้าผู้ให้ยืมเพื่อเป็นหลักประกันและบริษัทฯ
    ดำรงมูลค่าหลักประกัน ไม่ต่ำกว่าร้อยละ 100 ของมูลค่าหลักทรัพย์ที่ยืมตามราคาตลาดทุกวัน

-   ผู้ยืมจะเสียค่าธรรมเนียมการยืมหลักทรัพย์ให้กับบริษัทฯ
    ผู้ให้ยืมจะได้รับค่าธรรมเนียมการยืมหลักทรัพย์จากบริษัทฯ
    และได้รับผลตอบแทนจากการนำเงินหลักประกันการยืมหลักทรัพย์ที่บริษัทฯ มอบให้ไปลงทุน

-   ผู้ยืมและผู้ให้ยืมหลักทรัพย์เลือกและกำหนดระยะเวลาการยืม /
    ให้ยืมหลักทรัพย์ที่ประสงค์จะทำธุรกรรมได้

-   สิทธิประโยชน์จากการถือหลักทรัพย์ที่นำมาให้ยืมยังคงเป็นของผู้ให้ยืม

  -----------------------------------------------------------------------
  นโยบายการประกอบธุรกรรมการยืมและให้ยืมหลักทรัพย์

  -----------------------------------------------------------------------

บริษัทฯ เป็นผู้ประกอบการและให้บริการธุรกรรมการยืมและให้ยืมหลักทรัพย์
สำหรับลูกค้าทั้งสถาบันและลูกค้ารายย่อย

บริษัทฯ มุ่งมั่นที่จะพัฒนาระบบการให้บริการธุรกรรมนี้ โดยบริษัทฯ
ได้พยายามเร่งพัฒนาโดยการนำเทคโนโลยีในการเข้าสนับสนุนการให้บริการธุรกรรมดังกล่าว อาทิ
การใช้ระบบอินเทอร์เน็ต เป็นต้น
เพื่อให้ลูกค้ามีช่องทางในการเข้าใช้บริการธุรกรรมอย่างกว้างขวาง

อย่างไรก็ตาม
การให้บริการธุรกรรมการยืมและให้ยืมหลักทรัพย์จะเป็นช่องทางในการเพิ่มรายได้ให้แก่
บริษัทฯต่อไปในอนาคต
กอปรกับจะเป็นการทำให้ปริมาณการซื้อขายหลักทรัพย์เพิ่มขึ้นจากการที่ลูกค้าขายชอร์ตหลักทรัพย์ที่ยืมจากบริษัทฯ
และทำการซื้อหลักทรัพย์คืนภายหลังจากนั้น ต่อไป ซึ่งจะทำให้บริษัทฯ มีรายได้จาก
ค่านายหน้าซื้อขายหลักทรัพย์เพิ่มขึ้นอีกทางหนึ่ง

ตารางแสดงรายได้ค่าธรรมเนียมธุรกรรมการยืมและให้ยืมหลักทรัพย์

+----------------------------------------+-----------------------------+
| ค่าธรรมเนียม                             | 2552                        |
|                                        |                             |
| (บาท)                                  | (ม.ค. – ธ.ค.)               |
+----------------------------------------+-----------------------------+
| การยืมและให้ยืมหลักทรัพย์                    | 21,693,721.21               |
+----------------------------------------+-----------------------------+
| รวม                                    | 21,693,721.21               |
+----------------------------------------+-----------------------------+

4.2 การตลาดและสภาวะการแข่งขัน

4.2.1 ภาวะอุตสาหกรรมและการแข่งขัน

ธุรกิจตัวแทนนายหน้าซื้อขายหลักทรัพย์

แม้วิกฤตเศรษฐกิจ และการเงินโลกได้ส่งผลกระทบอย่างรุนแรงต่อตลาดหุ้นทั่วโลกนับตั้งแต่ไตรมาส
4/51 ถึง 1/52 แต่ด้วยความร่วมมือร่วมใจของธนาคารกลางทั่วโลก
โดยเฉพาะธนาคารกลางสหรัฐฯ และยุโรป ในการออกมาตรการกอบกู้สถาบันการเงิน,
การรับประกันเงินฝาก, การสนับสนุนการควบรวมกิจการ,
และการเปิดหน้าต่างสภาพคล่องให้กับสถาบันการเงินต่างๆ ด้วยอัตราดอกเบี้ยที่ต่ำ
ได้ช่วยยับยั้งไม่ให้สถาบันการเงินทั่วโลกต้องล้มละลายลงไป
ขณะเดียวกันภาคเศรษฐกิจจริงเริ่มได้รับผลกระทบจากวิกฤตการเงินในไตรมาส 1/52
หลังความเชื่อมั่นผู้บริโภคถูกสั่นคลอนอย่างหนัก
ระดับการสะสมสินค้าคงคลังของภาคธุรกิจและการปล่อยสินเชื่อเพื่อการส่งออก-นำเข้าชะลอตัวลงอย่างรวดเร็ว
ประเทศไทยได้รับผลกระทบอย่างหนักเช่นเดียวกันกับประเทศอื่นๆ มูลค่าการส่งออก
และนำเข้าของไทยในไตรมาส 1/52 หดตัวรุนแรงกว่า 20.71% และ 36.93%
จากช่วงเดียวกันของปีก่อนตามลำดับ, ขณะที่การบริโภค และการลงทุนในประเทศชะลอตัวลง
ทำให้อัตราการขยายตัวทางเศรษฐกิจของไทยติดลบกว่า 7.09% ในไตรมาส 1/52

ตารางสรุปภาวะตลาดหลักทรัพย์แห่งประเทศไทย

หน่วย : ล้านบาท

  ---------------------------------------------------------------------------------------------------
                                2548          2549          2550          2551          2552
                                (ม.ค.-ธ.ค.)   (ม.ค.-ธ.ค.)   (ม.ค.-ธ.ค.)   (ม.ค.-ธ.ค.)   (ม.ค.-ธ.ค.)
  ----------------------------- ------------- ------------- ------------- ------------- -------------
  ดัชนีตลาดหลักทรัพย์แห่งประเทศไทย ณ  713.73        679.84        858.10        449.96        734.54
  สิ้นงวด (จุด)                                                                            

  มูลค่าหลักทรัพย์รวมตามราคาตลาด     5,105,113     5,078,705     6,636,069     3,568,223     5,873,101

  มูลค่าการซื้อขายหลักทรัพย์รวม        4,067,181*    3,983,676*    4,271,820*    3,981,230*    4,428,979*

  มูลค่าการซื้อขายหลักทรัพย์เฉลี่ยต่อวัน   16,600*       16,394*       17,436*       16,118*       18,226*

  อัตราเงินปันผลตอบแทน (%)         3.37          4.23          3.31          6.57          3.65

  อัตราส่วนราคาปิดต่อกำไรต่อหุ้น (เท่า) 10.14         9.44          17.03         7.01          25.56

  จำนวนบริษัทจดทะเบียน (บริษัท)      468           476           475           476           475
  ---------------------------------------------------------------------------------------------------

  หมายเหตุ : * เป็นมูลค่าทั้งซื้อและขายหลักทรัพย์ และรวมตลาดหลักทรัพย์ใหม่ (MAI)

  ที่มา : ตลาดหลักทรัพย์แห่งประเทศไทย

[] ที่มา : ตลาดหลักทรัพย์แห่งประเทศไทย

ตลาดหุ้นไทยสะท้อนภาพวิกฤตการเงินครั้งนี้ได้เป็นอย่างดี
เราพบว่าดัชนีหุ้นไทยปรับตัวลงต่อเนื่องจากจุดสูงสุด 886.57 จุดในวันที่ 22 พฤษภาคม 2551
มาเป็นระดับ 449.96 จุด ณ วันที่ 30 ธันวาคม 2551 และลงไปที่จุดต่ำสุดที่ระดับ 411.27 จุด
ในวันที่ 9 มีนาคม 2552 เนื่องจากนักลงทุนขาดความเชื่อมั่นที่จะเข้าลงทุนในภาวะตลาดผันผวน
ทำให้มูลค่าการซื้อขายเฉลี่ยต่อวันลดลงเหลือเพียง 8,852 ล้านบาทในไตรมาส 1/52

จากจุดต่ำสุดในเดือนมีนาคม ความเชื่อมั่นของนักลงทุนเริ่มฟื้นตัวดีขึ้นอย่างช้าๆ
ขณะที่เศรษฐกิจโลกเริ่มเห็นสัญญาณการฟื้นตัวอย่างชัดเจน
หลังรัฐบาลทั่วโลกต่างออกมาตรการกระตุ้นเศรษฐกิจขนานใหญ่ สำหรับประเทศไทย
รัฐบาลอภิสิทธิ์ได้ประกาศแผนกระตุ้นเศรษฐกิจรอบแรกผ่านงบประมาณกลางปีวงเงิน 1.17
แสนล้านบาท ภายใต้โครงการเช็คช่วยชาติ, การลดภาษีอสังหาริมทรัพย์,
และการสร้างอาชีพให้กับแรงงานที่ตกงาน
ในเวลาต่อมารัฐบาลได้ประกาศแผนกระตุ้นเศรษฐกิจรอบสอง หรือแผนไทยเข้มแข็ง
ซึ่งมีกำหนดระยะเวลา 3 ปี (ครอบคลุมตั้งแต่ปี 2552 – 2554)

อัตราการขยายตัวทางเศรษฐกิจของไทยปรับตัวดีขึ้นอย่างต่อเนื่อง จากระดับ -7.09% ในไตรมาส
1/52, เป็น -4.88% ในไตรมาส 2/52, และ -2.80% ในไตรมาส 3/52 ตามลำดับ
และฟื้นตัวเป็น +5.82% จากช่วงเดียวกันของปีก่อนในไตรมาส 4/52
ส่งผลให้อัตราการขยายตัวของเศรษฐกิจไทยในปี 2552 อยู่ที่ระดับ -2.3%

มูลค่าการส่งออกสินค้าของไทยปรับตัวลง 14.22% ในปี 52 หากไม่มีมูลค่าการส่งออกไปจีน
และฮ่องกงที่หดตัวเพียง 2.40% จากช่วงเดียวกันของปีก่อน
เราคาดว่ามูลค่าการส่งออกของไทยจะหดตัวแรงกว่านี้ ทั้งนี้สัดส่วนการส่งออกไปประเทศจีน
และฮ่องกงคิดเป็น 16.79% ของมูลค่าการส่งออกรวมของไทยในปี 2552
ขณะที่มูลค่าการส่งออกไปสหรัฐฯ, ญี่ปุ่น, และสหภาพยุโรปคิดเป็นสัดส่วน 10.93%, 10.32%, และ
11.90% ตามลำดับ

มูลค่าการนำเข้าสินค้าของไทยในปี 52 หดตัวรุนแรงกว่าราว 25.14%
ทำให้ประเทศไทยเกินดุลการค้า และเกินดุลบัญชีเดินสะพัดจำนวน 19,416 ล้านเหรียญสหรัฐฯ และ
20,291 ล้านเหรียญสหรัฐฯ ตามลำดับ ณ สิ้นปี 52
ประเทศไทยมีเงินสดสำรองระหว่างประเทศทั้งสิ้น 138,418 ล้านเหรียญสหรัฐฯ

ค่าเงินบาทเทียบ US dollar ตอนต้นปี 2552 อยู่ที่ 34.81 บาทต่อเหรียญสหรัฐฯ
และอ่อนตัวลงมาที่ระดับ 36.07 บาทต่อเหรียญสหรัฐฯ ในช่วงต้นเดือนมีนาคม 2552
จากจุดดังกล่าวค่าเงินบาทเริ่มแข็งค่าขึ้นอย่างต่อเนื่องมาที่ระดับ 33.22 บาทต่อเหรียญสหรัฐฯ
ตามภาวะเศรษฐกิจโลก และดุลการค้าของไทยที่ปรับตัวดีขึ้น

อัตราดอกเบี้ยนโยบายของไทยปรับตัวลงอย่างรวดเร็วตั้งแต่ช่วงครึ่งปีแรกของปี 2552
หลังธนาคารแห่งประเทศไทยตัดสินใจใช้นโยบายการเงินแบบผ่อนคลายเพื่อสร้างเสถียรภาพให้กับเศรษฐกิจไทย
เราพบว่าธนาคารแห่งประเทศไทยได้ลดอัตราดอกเบี้ยซื้อคืนพันธบัตร 1 วันลง 0.75% ในวันที่ 14
มกราคม 2552, 0.50% ในวันที่ 25 กุมภาพันธ์ 2552, และ 0.25% ในวันที่ 8 เมษายน 2552
หากนับรวมการลดอัตราดอกเบี้ยนโยบายอีก 1% เมื่อวันที่ 3 ธันวาคม 2551
ธนาคารแห่งประเทศไทยได้ลดอัตราดอกเบี้ยนโยบายลงแล้ว 2.5% จากการประชุม 4
ครั้งในช่วงเวลา 5 เดือน หลังจากนั้นธนาคารแห่งประเทศไทยได้คงอัตราดอกเบี้ยนโยบายที่ระดับ
1.25% ตั้งแต่เดือนเมษายน 2552 มาจนถึงปัจจุบัน

ตลาดหุ้นไทยได้สะท้อนภาพการฟื้นตัวอย่างมีเสถียรภาพของเศรษฐกิจไทยจากจุดต่ำสุดในไตรมาส
1/52 เช่นกัน จากจุดต่ำสุดของดัชนีหุ้นไทยที่ 411.27 จุด ณ วันที่ 9 มีนาคม 2552
ดัชนีหุ้นไทยได้ปรับตัวขึ้นแข็งแกร่งกว่า 78.6% จากจุดต่ำสุดในเดือนมีนาคมมาปิดที่ระดับ 734.54
จุด ณ วันที่ 30 ธันวาคม 2552 หากนับจากต้นปีเราพบว่าดัชนีหุ้นไทยปรับตัวขึ้น 63.3% ในปี 2552
นอกจากนี้เราพบว่ามูลค่าการซื้อขายเฉลี่ยต่อวันได้ฟื้นตัวดีขึ้นมาที่ระดับ 18,226 ล้านบาทในปี 2552
จากระดับเฉลี่ยที่ 8,852 ล้านบาทในไตรมาส 1/52 และ 16,118 ล้านบาทในปี 2551

นักลงทุนรายบุคคลในประเทศยังเป็นนักลงทุนกลุ่มหลักในตลาดหุ้นไทย โดยคิดเป็นสัดส่วน 60.97%
ของมูลค่าการซื้อขายรวม ซึ่งสูงกว่าระดับ 53.33% ในปี 2551
ขณะที่มูลค่าการซื้อขายของนักลงทุนต่างประเทศ, นักลงทุนสถาบันในประเทศ
และพอร์ทโบรกเกอร์คิดเป็นสัดส่วน 19.44%, 6.66%, และ 12.93%
ของมูลค่าการซื้อขายรวมตามลำดับ

นักลงทุนต่างประเทศซื้อสุทธิหุ้นไทยทั้งสิ้น 38,013 ล้านบาทในปี 2552
เราพบว่านักลงทุนต่างประเทศขายสุทธิอย่างหนักในช่วงต้นปีซึ่งเป็นช่วงที่เศรษฐกิจโลกกำลังหดตัวอย่างรุนแรงจากปัญหาวิกฤตการเงินโลก
ขณะเดียวกันนักลงทุนต่างประเทศได้กลับมาขายสุทธิอีกครั้งในช่วงปลายปีจากความกังวลที่ว่าตลาดหุ้นทั่วโลก
โดยเฉพาะตลาดหุ้นสหรัฐฯ ได้ปรับตัวขึ้นร้อนแรงเกินกว่าปัจจัยฟื้นฐานทางเศรษฐกิจที่ฟื้นตัวดีขึ้น

ตารางแสดงมูลค่าการซื้อขายหลักทรัพย์และส่วนแบ่งตลาด

ของบริษัทสมาชิก 10 อันดับแรก ในปี 2552

ที่มา : ตลาดหลักทรัพย์แห่งประเทศไทย

  ธุรกิจตราสารหนี้

ตลาดตราสารหนี้ไทยในปี 2552
ทั้งภาครัฐและภาคเอกชนมีการระดมทุนด้วยการออกตราสารหนี้ใหม่อย่างท่วมท้น
ซึ่งหากตัดปริมาณการออกตราสารหนี้ใหม่ของพันธบัตรธนาคารแห่งประเทศไทยออก
พบว่ามูลค่าการออกตราสารหนี้ใหม่ในปี 2552 ปรับตัวเพิ่มขึ้นจากปีก่อนถึงร้อยละ 21

ในปี 2552 ภาครัฐระดมทุนด้วยการออกพันธบัตรค่อนข้างมาก
เพื่อชดเชยงบประมาณขาดดุลจากการระดมทุนสำหรับแผนลงทุนในปีงบประมาณ 2552
ส่งผลให้ปริมาณการออกพันธบัตรรัฐบาลใหม่ในปี 2552 เพิ่มขึ้นจากปีก่อนหน้าถึงร้อยละ 120
หรือคิดเป็นมูลค่า 501,841.20 ล้านบาท ในขณะที่ภาคเอกชน
ทำสถิติใหม่เกินความคาดหมายที่ได้ประมาณการไว้ในช่วงต้น

ปี 2552 ว่าจะมีหุ้นกู้ออกใหม่เพียง 250,000 ล้านบาท แต่กลับกลายเป็นว่าทั้งปี 2552
ภาคเอกชนออกหุ้นกู้ใหม่สูงเป็นประวัติการณ์ ด้วยมูลค่าการออกสูงถึง 390,858 ล้านบาท
เพิ่มขึ้นจากปีก่อนถึงร้อยละ 50

โดยปัจจัยที่เป็นตัวกระตุ้นให้มีการออกหุ้นกู้ล้นหลามในปีที่ผ่านมานั้นมาจาก
อัตราดอกเบี้ยที่อยู่ในระดับต่ำ
ประกอบกับความเข้มงวดของธนาคารพาณิชย์ในการปล่อยสินเชื่อภาคธุรกิจ
ส่งผลให้ภาคเอกชนหันมาระดมทุนด้วยการออกหุ้นกู้กันมากขึ้น นอกจากนี้ ในปี 2553
ภาครัฐมีแผนการออกตราสารหนี้ภาครัฐอีกเป็นจำนวนมาก
ทำให้ภาคเอกชนที่ต้องการเงินทุนเร่งระดมทุนด้วยการออกหุ้นกู้ในปี 2552
เพื่อเลี่ยงที่จะต้องไปแย่งกลุ่มนักลงทุนกับตราสารหนี้ภาครัฐในปี 2553

หุ้นกู้ภาคเอกชนมีปริมาณการซื้อขายไม่น้อยหน้าเช่นกัน
หลังจากนักลงทุนคลายความกังวลเรื่องเศรษฐกิจลงมาบ้าง
และเริ่มแสวงหาตราสารหนี้ที่ให้ผลตอบแทนที่สูงขึ้น
ส่งผลให้นักลงทุนหันมาลงทุนในหุ้นกู้ภาคเอกชนเพิ่มขึ้น ประกอบกับในตลาดแรก
ภาคเอกชนออกหุ้นกู้ใหม่ออกมาอย่างคึกคัก
ทำให้นักลงทุนมีตัวเลือกในการลงทุนหุ้นกู้หลากหลายมากขึ้น

ในวันที่ 30 พฤศจิกายน 2552 บริษัท ฟิทช์ เรทติ้งส์ (ประเทศไทย) จำกัด
ได้ประกาศอันดับเครดิตภายในประเทศระยะยาวของบริษัท ที่ระดับ “A(tha)”
และอันดับเครดิตระยะสั้นภายในประเทศที่ “F1(tha)
ทำให้บริษัทมีความยืดหยุ่นและความพร้อมที่อาจจะระดมเงินผ่านตลาดตราสารหนี้ได้
เมื่อบริษัทต้องการ

  ธุรกิจที่ปรึกษาทางการเงินและการจัดจำหน่ายหลักทรัพย์

สภาวะตลาดหลักทรัพย์ของไทยในปี 2552 ปรับตัวดีขึ้นเทียบกับปี 2551 ทั้งด้านดัชนีตลาดหลักทรัพย์
มูลค่าหลักทรัพย์ตามราคาตลาด (Market Capitalization) และมูลค่าการซื้อขายหลักทรัพย์
โดยมีปัจจัยบวกจากการฟื้นตัวของเศรษฐกิจและผลประกอบการของบริษัทจดทะเบียนที่ปรับตัวดีขึ้นจากจุดต่ำสุดในไตรมาส
4/2551 ในปี 2552 มูลค่าการซื้อขายหลักทรัพย์เฉลี่ยต่อวันปรับสูงขึ้นจากปี 2551
และมีมูลค่าสูงสุดในรอบ 5 ปี สิ้นปี 2552 ดัชนีตลาดหลักทรัพย์ของไทยปรับตัวสูงขึ้นร้อยละ 63.25
เมื่อเทียบกับสิ้นปี 2551 โดยได้รับอานิสงค์จากการฟื้นตัวของเศรษฐกิจโลกและเศรษฐกิจไทย
โดยดัชนีตลาดหลักทรัพย์ไทย (SET Index) ปิดที่ 734.54 จุด ณ สิ้นปี 2552 ขณะที่มีจุดต่ำสุดอยู่ที่
411.27 ในเดือนมีนาคม และมีจุดสูงสุดที่ 751.86 จุดในเดือนตุลาคม
การปรับตัวขึ้นของดัชนีหลักทรัพย์สะท้อนปัจจัยพื้นฐานของเศรษฐกิจโลกและเศรษฐกิจไทยที่ปรับดีขึ้น
โดยอัตราการขยายตัวของเศรษฐกิจไทยติดลบในอัตราลดลงจากร้อยละ -7.1, -4.9 และ -2.8
ในช่วงไตรมาส 1/2552 ถึงไตรมาส 3/2552 ตามลำดับ
รวมถึงผลประกอบการของบริษัทจดทะเบียนที่ปรับตัวดีขึ้นจากจุดต่ำสุดในไตรมาส 4/2551

โดยที่บรรยากาศการลงทุนในตลาดหลักทรัพย์ฯ ได้ปรับตัวดีขึ้น ตั้งแต่ช่วงหลังของไตรมาส 2
อย่างต่อเนื่อง และมีเสถียรภาพเอื้อต่อการระดมทุนในปี 2552 ดีขึ้นเมื่อเทียบกับปี 2551
โดยบริษัทเอกชนโดยการออกและเสนอขายตราสารทุน มีบริษัทจำนวน 17 แห่ง
เข้าจดทะเบียนในตลาดหลักทรัพย์ฯ
โดยมีมูลค่าการระดมทุนผ่านการเสนอขายต่อประชาชนทั่วไปรวมกันทั้งสิ้น 6,169 ล้านบาท
โดยมีบริษัทจำนวนทั้งสิ้น 6 แห่ง เข้าจดทะเบียนในตลาดหลักทรัพย์ฯ มีมูลค่าการระดมทุนทั้งสิ้น
4,852 ล้านบาท และ มีบริษัทจำนวนทั้งสิ้น 11 แห่ง เข้าจดทะเบียนในตลาดหลักทรัพย์ MAI
มีมูลค่าการระดมทุนทั้งสิ้น 1,317 ล้านบาททำให้ ณ วันที่ 31 ธันวาคม 2552
มีจำนวนบริษัทจดทะเบียนที่ซื้อขายในตลาดหลักทรัพย์ฯและตลาดหลักทรัพย์ MAI เท่ากับ 475 บริษัท
และ 60 บริษัท ตามลำดับ ในขณะที่จำนวนกองทุนรวมอสังหาริมทรัพย์ที่เจ้าจดทะเบียนในปีนี้มี 5
กองทุน มีมูลค่าระดมทุนรวม 5,439 ล้านบาท

โดยปี พ.ศ. 2550 ถึง พ.ศ. 2552 บริษัทฯได้ให้บริการที่ปรึกษาทางการเงินมากขึ้น
และร่วมจัดจำหน่ายหลักทรัพย์ ประเภทตราสารทุนแก่บริษัทต่างๆ อีกส่วนหนึ่ง
ทำให้บริษัทมีรายได้ด้านวาณิชธนกิจรวม 40.13 ล้านบาทสูงขึ้น 34% จาก 30.70
ล้านบาทในปีที่ผ่านมา

ธุรกิจตัวแทนซื้อขายสัญญาซื้อขายล่วงหน้า

บริษัทฯ ได้รับใบอนุญาตจากกระทรวงการคลังให้ประกอบธุรกิจซื้อขายสัญญาซื้อขายล่วงหน้า
ประเภทตัวแทนซื้อขายสัญญาซื้อขายล่วงหน้า (Derivatives Agent)
ตามพระราชบัญญัติสัญญาซื้อขายล่วงหน้า พ.ศ. 2546
โดยบริษัทฯได้เริ่มดำเนินธุรกิจการให้บริการซื้อขายสัญญาซื้อขายล่วงหน้าให้กับลูกค้าบุคคลและลูกค้าสถาบันตั้งแต่ตลาดอนุพันธ์ได้เริ่มเปิดทำการในวันที่
28 เมษายน 2549 เป็นต้นมา ณ ปัจจุบัน ตลาดอนุพันธ์มีสินค้า 4 สินค้าหลัก ได้แก่ SET50 Index
Futures, SET50 Index Options, Single Stock Futures และ Gold Futures

[]

ที่มา : บริษัท ตลาดอนุพันธ์ (ประเทศไทย) จำกัด (มหาชน)

ตารางแสดงมูลค่าการซื้อขายสัญญาซื้อขายล่วงหน้าและส่วนแบ่งตลาด

ของบริษัทสมาชิก 10 อันดับแรก ในปี 2552

  ----------------------------------------------------------------------------
  อันดับ      บริษัท                            ปริมาณสัญญาซื้อขาย     ส่วนแบ่งตลาด (%)
                                            (สัญญา)             
  --------- ------------------------------- ------------------ ---------------
  1         บริษัทหลักทรัพย์ กิมเอ็ง (ประเทศไทย)   660,970            10.75
            จำกัด (มหาชน)                                       

  2         บริษัทหลักทรัพย์ ฟิลลิป (ประเทศไทย)    602,565            9.80
            จำกัด (มหาชน)                                       

  3         บริษัทหลักทรัพย์ เคจีไอ (ประเทศไทย)   478,790            7.78
            จำกัด (มหาชน)                                       

  4         บริษัทหลักทรัพย์ ทรีนีตี้ จำกัด           458,912            7.46

  5         บริษัทหลักทรัพย์ โกลเบล็ก จำกัด        446,469            7.26

  6         บริษัทหลักทรัพย์ ภัทร จำกัด (มหาชน)    275,795            4.48

  7         บริษัทหลักทรัพย์ บัวหลวง จำกัด (มหาชน) 241,870            3.93

  8         บริษัทหลักทรัพย์ เอเซียพลัส จำกัด       214,069            3.48
            (มหาชน)                                            

  9         บริษัทหลักทรัพย์ ธนชาต จำกัด (มหาชน)  210,120            3.42

  10        บริษัทหลักทรัพย์ เคที ซีมิโก้ จำกัด       197,156            3.21

  รวม 10                                    3,786,716          61.57
  อันดับแรก                                                      

  รวม                                       6,150,636          100.00
  ----------------------------------------------------------------------------

ที่มา : บริษัท ตลาดอนุพันธ์ (ประเทศไทย) จำกัด (มหาชน)

ในปี 2552 ตลาดอนุพันธ์มีปริมาณการซื้อขายทั้งสิ้นจำนวน 3,075,318 สัญญา
คิดเป็นมูลค่าการซื้อขายทั้งสิ้น 1,334,317.96 ล้านบาท ปริมาณการซื้อขายเฉลี่ยสำหรับสินค้า
SET50 Index Futures คิดเป็น 10,381 สัญญาต่อวันซึ่งเติบโตขึ้นประมาณร้อยละ 22
เมื่อเทียบกับปริมาณการซื้อขายในปี 2551 ที่อยู่ที่ระดับ 8,498 สัญญาต่อวัน สำหรับ SET50 Index
Options มีปริมาณการซื้อขายเฉลี่ยทั้งสิ้น 393 สัญญาต่อวันซึ่งเติบโตขึ้นประมาณร้อยละ 12
เมื่อเทียบกับปริมาณการซื้อขายในปี 2551 ที่อยู่ที่ระดับ 185 สัญญาต่อวัน สำหรับ Single Stock
Futures มีปริมาณการซื้อขายเฉลี่ยทั้งสิ้น 600 สัญญาต่อวัน ซึ่งเติบโตขึ้นประมาณร้อยละ 290
เมื่อเทียบกับปริมาณการซื้อขายในปี 2551 ที่อยู่ที่ระดับ 154 สัญญาต่อวัน สำหรับ Gold Futures
สินค้าใหม่ที่เริ่มทำการซื้อขายในวันที่ 2 กุมภาพันธ์ 2552 มีปริมาณการซื้อขายเฉลี่ยทั้งสิ้น 1,397
สัญญาต่อวัน ในภาพรวมของตลาดอนุพันธ์ กลุ่มนักลงทุน ประกอบไปด้วย
กลุ่มนักลงทุนทั่วไปในประเทศร้อยละ 60.34 กลุ่มนักลงทุนสถาบันในประเทศร้อยละ 28.40
และกลุ่มนักลงทุนต่างประเทศร้อยละ 11.26 ของปริมาณการซื้อขาย

ในปี 2552 นั้น บริษัทฯ
มีส่วนแบ่งการตลาดของการซื้อขายตราสารอนุพันธ์เป็นอันดับหนึ่งซึ่งคิดเป็นสัดส่วนการซื้อขายเท่ากับร้อยละ
10.75 ของปริมาณการซื้อขายตลาดอนุพันธ์โดยรวม คิดเป็นปริมาณการซื้อขายสัญญาซื้อขายล่วงหน้า
จำนวน 660,970 สัญญา หรือคิดเป็นมูลค่าการซื้อขายทั้งสิ้น 273,586 ล้านบาท
ทั้งนี้ปริมาณการซื้อขายของบริษัทฯ
นั้นมาจากการดำเนินธุรกิจเป็นตัวแทนซื้อขายสัญญาซื้อขายล่วงหน้าเท่านั้น
กล่าวคือบริษัทฯไม่ได้ดำเนินการในส่วนของ Market Maker
และไม่ได้มีการซื้อขายเพื่อพอร์ตของบริษัทฯ

บริษัทฯ ให้ความสำคัญกับการขยายฐานผู้ลงทุนในตลาดอนุพันธ์
โดยได้ดำเนินการอบรมให้ความรู้กับลูกค้า และประชาชนทั่วไปอย่างต่อเนื่อง
ความสำเร็จในระยะยาวของธุรกิจตัวแทนซื้อขายสัญญาซื้อขายล่วงหน้าของบริษัทฯ
อยู่ที่การที่ลูกค้าได้มีความรู้ความเข้าใจถึงกลยุทธ์การลงทุนในตราสารอนุพันธ์
เข้าใจถึงผลตอบแทนและความเสี่ยงที่เกิดขึ้นจากการลงทุน
และสามารถใช้ประโยชน์จากตราสารอนุพันธ์ในการลงทุนหรือป้องกันความเสี่ยงได้อย่างถูกต้องตรงตามเป้าหมาย
บริษัทฯ จะเติบโตไปพร้อมกับลูกค้าและฐานผู้ลงทุนที่กว้างขึ้นสำหรับการลงทุนในตราสารอนุพันธ์
บริษัทฯได้จัดทำและเผยแพร่บทวิเคราะห์รายวันทั้งด้านปัจจัยพื้นฐานและการวิเคราะห์ทางเทคนิค
สำหรับการลงทุนในตราสารอนุพันธ์
และมีการอธิบายกลยุทธ์การลงทุนในตลาดอนุพันธ์ในระบบถ่ายทอดภาพและเสียงใน KELIVE TV
ซึ่งลูกค้าสามารถรับชมได้ผ่านทาง Internet
ถ่ายทอดสดได้ทุกเช้าวันทำการหรือจะเข้ามาชมเทปที่บันทึกไว้ก็ได้

4.2.2 ลักษณะลูกค้าของบริษัทฯ

  สำหรับปี 2552 บริษัทฯ มีมูลค่าการซื้อและขายในตลาดหลักทรัพย์รวมทั้งสิ้น 922,859 ล้านบาท
  มีส่วนแบ่งการตลาดเป็นอันดับที่ 1 โดยคิดเป็นร้อยละ 10.68
  ของมูลค่าการซื้อขายรวมของตลาดหลักทรัพย์ ลูกค้าส่วนใหญ่ของบริษัทฯ
  เป็นลูกค้าบุคคลธรรมดารายย่อยคิดเป็นร้อยละ 89.81 และลูกค้าสถาบันทั้งในและต่างประเทศ
  คิดเป็นร้อยละ 10.19 บริษัทฯมีการให้บริการนายหน้าซื้อขายหลักทรัพย์ด้วยระบบเงินสด
  ระบบอินเทอร์เน็ต และ ให้กู้ยืมเพื่อซื้อหลักทรัพย์ในระบบเครดิตบาลานซ์ โดยมีสัดส่วนร้อยละ
  50.63 ร้อยละ 25.28 และร้อยละ 24.09 ของมูลค่าการซื้อขายรวมของบริษัทฯตามลำดับ
  ในระยะ 5 ปีที่ผ่านมา บริษัทฯ ไม่มีการพึ่งพิงรายได้จากลูกค้ารายใดรายหนึ่งเกินกว่าร้อยละ 30
  ของรายได้รวม

4.2.3 การทำตลาดของบริษัทฯ ในปี 2552

1.  ให้ความสำคัญกับคุณค่าของพนักงาน
    ด้วยความเชื่อที่ว่าปัจจัยสำคัญที่สุดในการดำเนินธุรกิจหลักทรัพย์คือ บุคลากร
    บริษัทฯมีนโยบายที่จะดูแลบุคลากรอย่างดีไม่ว่าจะเป็นผลตอบแทนภายในกรอบระเบียบของตลาดหลักทรัพย์ฯ
    รวมทั้งการสนับสนุนด้านวิชาการ งานวิจัย ตราสารและเครื่องมือทางการเงินใหม่ๆ
    เพื่อสร้างโอกาสในการลงทุนให้แก่ลูกค้า และพนักงาน

2.  การพัฒนาด้านเทคโนโลยี

    1.  บริษัทฯได้ลงทุนด้านเทคโนโลยีสารสนเทศ โดยเฉพาะในระบบการซื้อขายหลักทรัพย์
        โดยมี เป้าหมายที่จะพัฒนาให้มีประสิทธิภาพสูง มีเสถียรภาพและความแม่นยำสูง
        สามารถตอบสนองความต้องการของลูกค้าได้อย่างถูกต้องและรวดเร็ว

    2.  บริษัทฯมีเครือข่ายด้านงานวิจัย
        โดยมีเป้าหมายที่จะให้สามารถส่งข้อมูลงานวิจัยไปยังสาขาต่างๆ ได้แบบ Real Time
        โดยไม่ให้เป็นการรบกวนการซื้อขายระหว่างวัน ซึ่งในปี 2547 บริษัทฯ
        ได้เปิดระบบการให้ข้อมูลด้านงานวิจัย และข้อมูลของบริษัทจดทะเบียน ผ่านช่องทาง
        KELive TV ซึ่งสามารถแสดงทั้งภาพและเสียง เป็นต้นมา

    3.  บริษัทฯ
        ได้จัดทำระบบการซื้อขายผ่านอินเทอร์เน็ตที่มีประสิทธิภาพและมีความพร้อมด้านข้อมูลงานวิจัยเพื่อใช้ประกอบในการลงทุนและสามารถส่งคำสั่งการซื้อขายได้อย่างแม่นยำ
        รวดเร็วและเพียงพอ

3.  การพัฒนาด้านงานวิจัยให้มีความเพรียบพร้อมในด้านปัจจัยพื้นฐานและเทคนิค
    โดยเน้นการส่งเจ้าหน้าที่ฝ่ายวิจัยเข้าพบผู้บริหารบริษัทจดทะเบียนต่างๆ
    เพื่อให้ได้งานวิเคราะห์ วิจัยด้านปัจจัยพื้นฐานที่มีความแม่นยำ
    รวมถึงการวิเคราะห์ด้านมหภาคทั้งปัจจัยในประเทศและต่างประเทศ
    ตลอดจนการวิเคราะห์ด้านเทคนิค

4.  จัดให้มีโครงการความรู้สู่นักลงทุน โดยการเปิดรับสมัครสมาชิก KIM ENG Fan Club
    เพื่อเผยแพร่ความรู้เรื่องการลงทุน เช่น การลงทุนแบบ Value Investor
    การลงทุนในระบบ อินเทอร์เน็ต การซื้อขายหลักทรัพย์ผ่านบริษัทหลักทรัพย์
    การวิเคราะห์หลักทรัพย์ด้านปัจจัยพื้นฐานและเทคนิค การลงทุนในหุ้นกู้ หุ้นกู้แปลงสภาพ
    ใบสำคัญแสดงสิทธิอนุพันธ์ ซึ่งนอกจากจะเป็นการให้ความรู้แก่ลูกค้าและนักลงทุนแล้ว
    ยังเป็นการขยายฐานลูกค้าของบริษัทฯอีกทางหนึ่ง

5.  การพัฒนางานด้านวานิชธนกิจให้มีความพร้อมและเป็นผู้นำในการเสนอบริการทางการเงินให้กับลูกค้าที่ครอบคลุมด้านตลาดทุน
    ตลาดตราสารหนี้ ตลาดตราสารกึ่งหนี้กึ่งทุน ตลาดเงินกู้ การควบรวมกิจการ
    และการแปรรูปรัฐวิสาหกิจ เพื่อเสนอบริการทางด้านการเงินที่เหมาะสมสำหรับลูกค้าแต่ละราย
    รวมทั้งการเสนอขายหลักทรัพย์ สำหรับเป็นโอกาสในการลงทุนให้แก่ลูกค้าด้านหลักทรัพย์

6.  ด้านตราสารอนุพันธ์ ซึ่งเริ่มต้นด้วยการพัฒนาใบสำคัญแสดงสิทธิอนุพันธ์
    เพื่อเสนอขายต่อประชาชน โดยได้รับความสนับสนุนจากบริษัทหลักทรัพย์ หยวนต้า คอร์แปซิฟิค
    จำกัด ซึ่งเป็นผู้นำและประสบความสำเร็จอย่างสูงในธุรกรรมด้านใบสำคัญแสดงสิทธิอนุพันธ์

7.  ดูแล รักษาสาขา และหรือการเพิ่มสาขา เพื่อให้บริการกับลูกค้าได้ทั่วประเทศ

4.3 การจัดหาผลิตภัณฑ์และบริการ

4.3.1 แหล่งที่มาของเงินทุน

  บริษัทฯ มีแหล่งเงินทุนส่วนใหญ่มาจากส่วนของผู้ถือหุ้นโดยในปี 2546
  บริษัทฯมีการเพิ่มทุนจดทะเบียนอีก 463.86 ล้านบาท รวมเป็นทุนจดทะเบียนจำนวน 2,800
  ล้านบาท โดยจัดสรรหุ้นสามัญใหม่จำนวน 77,772,829 หุ้น ให้แก่กรรมการ ผู้บริหาร พนักงาน
  ผู้มีอุปการคุณ และประชาชนทั่วไป

  ต่อมา บริษัทฯมีการเพิ่มทุนจดทะเบียนอีกในปี 2548
  เพื่อเป็นการรองรับการใช้สิทธิ์ตามใบสำคัญแสดงสิทธิที่เสนอขายให้แก่กรรมการ ผู้บริหาร
  และพนักงานของบริษัทฯ จำนวน 27,250,000 หน่วย ในอัตราการใช้สิทธิ์ 1 หน่วย
  สามารถซื้อหุ้นสามัญได้ 1 หุ้น ในราคา 7 บาท
  ซึ่งหากมีการใช้สิทธิ์ครบตามจำนวนใบสำคัญแสดงสิทธิดังกล่าวจะทำให้บริษัทฯมีทุนชำระแล้วทั้งสิ้น
  2,861,250,000 บาท และใบสำคัญแสดงสิทธิดังกล่าวได้มีการใช้สิทธิ์ครั้งแรกเมื่อวันที่ 31
  สิงหาคม 2549 โดย ณ วันที่ 31 ธันวาคม 2552 มีการใช้สิทธิ์แล้วเป็นจำนวนทั้งสิ้น
  25,263,300 หน่วย

  ซึ่งทำให้บริษัทฯ มีทุนชำระแล้วทั้งสิ้น ณ วันที่ 31 ธันวาคม 2551 เป็นจำนวน 2,850,725,000
  บาท

  สำหรับการจัดหาแหล่งเงินในอนาคตนั้น เนื่องจากบริษัทฯได้เข้าเป็นบริษัทจดทะเบียนในตลาด
  หลักทรัพย์แห่งประเทศไทย จึงทำให้สามารถระดมทุนในตลาดหลักทรัพย์ อาทิ
  การเพิ่มทุนจดทะเบียน การหาแหล่งเงินทุนผ่านเครื่องมือทางการเงิน ต่าง ๆ เป็นต้น
  อันเป็นแหล่งเงินที่มีต้นทุนต่ำกว่าเมื่อเปรียบเทียบกับการกู้ยืมเงินจาก สถาบันการเงินทั่วไป

4.3.2 การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  ในรอบบัญชีปี 2545/2546 สิ้นสุด ณ วันที่ 31 มีนาคม 2546
  บริษัทฯมีการกู้ยืมเงินจากบริษัทหลักทรัพย์ หยวนต้า (ประเทศไทย) จำกัด
  ซึ่งเดิมเป็นบริษัทย่อยของ บริษัท กิมเอ็ง โฮลดิ้งส์ จำกัด ซึ่งเป็นผู้ถือหุ้นใหญ่ของบริษัทฯ
  รวมทั้งเดิมเคยเป็นบริษัทย่อยของบริษัทฯ โดย ณ วันที่ 31 ธันวาคม 2547 เป็นต้นมา
  บริษัทฯไม่มียอดคงค้างสำหรับเงินกู้ยืมดังกล่าวแล้ว

การดำรงอัตราส่วนเงินกองทุนสภาพคล่องสุทธิ

ณ วันที่ 31 ธันวาคม 2552 บริษัทฯมีอัตราส่วนเงินกองทุนสภาพคล่องสุทธิต่อหนี้สินทั่วไปคิดเป็น
ร้อยละ 180.26 ซึ่งเกินกว่าอัตราขั้นต่ำที่ร้อยละ 7
ตามเกณฑ์การดำรงเงินกองทุนสภาพคล่องสุทธิตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด